
TUDOR VLADIMIRESCU 


1821—1921. 


>Şi ştiindu-mă norodul pre mine, 
dintr’alte vremi, că sunt un adevărat 
fiu al patriei mele, cu silnicie m'au 
luat a le fi şi la această vreme chiver- 
nisitor pentru binele şi folosul tuturor.« 


Tudor Vladimirescu. 


ir 
Ne $ 


Luptatorilor 
pentru cinste si dreptate 


inchina aceasta istorie 


A ulorul. 


»Si ştiindu-mă norodul pre mine, 
dintr'alte vremi, că sunt un adevărat 
“fiu al patriei mele, cu silnicie mau 
luat a le fi şi la această vreme chiverni- 

sitor pentru binele şi folosul tuturor.« 


Tudor Vladimirescu. 


Cuvânt înainte. 


Sa zis — si cu toată dreptatea — 
că un popor, care nu-și cinstește oamenii 
săi mari, nu-i vrednic că i-a avut. Ne- 
recunoştinţa fata de binefăcători e unul 
din păcatele omeneşti cele mai mari. Ea 
e şi mai mare, când se îndreaptă îm- 
potriva acelora, prin cari un popor a 
ajuns să fie mai liber, mai puternic, mai 
bun şi mai fericit. Oamenii aceştia mari 
sunt ca şi căile pe munte. Nu numai că 
se vad din departare, dar inalta pe toti 
cei ce-si dau osteneala sa-i urmeze. 

Astfel de om mare, prin care sa 
ridicat întreg poporul românesc la o 
treaptă mai înaltă de libertate, de putere, 

de bunăstare şi fericire, a fost și Tudor 
Vladimirescu. 

Implinindu-se acum o sută de ani 
dela mareata lui ridicare $i naprasnica 
lui cadere, ne tinem de cea mai fireasca 
datorie a închină cărticica aceasta amin- 
tirei lui neuitate. Mai ales că la noi 
Românii din Ardeal » Domnul Tudor« din 
Vladimiri, acest Avram lancu al Olteniei, 
e foarte putin cunoscut. Cărturarii noștri 
Cunosc, cântecul: 


Cine trece Oltul mare ? 
Ce viteaz răsbunător 
Omple astăzi de teroare 
Sbirii bietului popor ? 
Este Tudor, e oşteanul 
Ce 'nspăimântă pe păgân; 
E voinicul, e Olteanul, 
Este Tudor domn român. 


“Țăranii nostri, mai ales cei de pe Off, 
il desmiardă »Tudorin« şi-i cântă visul 
intrun cântec, care începe cu cunoscutele 
cuvinte: 


Tudor, Tudor, Tudorel, 
Dragul mamei voinicel ! 

Marii noștri poeți, ‘George Coşbuc şi 
„ Ştefan Oct. Iosif, încă i-au închinat câteva 
versuri de pomenire, pe cari le alăturăm 
la această istorie. Şi atâta tot. E prea 
puțin pentru un om atât de mare. El 
trebuie să fie pururea viu, în sufletul 
neamului nostru, ca un stăruitor îndemn 
spre mai bine. 

Să vedem acum, cine a fost Tudor 
Vladimirescu, si ce a voit el sa facă 
pentru poporul românesc? 


P. | 
Copilăria şi cei dintâi ani din 
vieata lui Tudor. 


| Tudor sa născut, între anii 1770 si 
1780 (anul nu se ştie cu siguranță când) 
în comuna Vladimiri (de unde si numele 
lui de Vladimirescu), județul Gorj, din 
părinții Constantin şi loana. El a avut 
un frate Pavel, căruia îi zicea și Papa, 
şi o soră Constantina sau Dina. | 
Tudor n'a întemeiat familie. El nu eră 
făcut nici pentru avere, nici pentru 
muiere, ci pentru ceva mai înalt. Fratele 

său, însă, Pavel sa însurat cu Bălașa si 
a avut un fiu, loan Viadimirescu, născut 
Chiar în 1821, anul sculării şi căderii 
unchiului său Tudor. El a trăit până bine 
de curând. Sora lui Tudor, Constantina 
sau Dina a avut a fată cu numele Sanda 
şi un băiat, Gheorghe, din care se trag 
' Viadimirestii din Căpreni si Pegeni. Din 
„aceştia se trag, poate, si Vladimirestii 
din Dolj si Valcea. | 

Cea dintâiu învățătură de eae a 
primit-o dela preotul din Viadimiri, Parvu 
Ciuhoi. De altfel și el era »neam de popa« 
atat dupa mama cat si dupa tata. Bunicul 
său a fost călugărul Mitrofan. Ca copil 
pazea şi el, casi îratele sau Pavel, vitele 
la pășune. | 

La vrâstă de 10 sau 12 ani, ca să 
scape de. salahorie (robotă), sa dus la 
Craiova pe  procopseală la un dascăl, 
anume Lupu, condicar de fel si rudă cu 
Tudor. Intr'o zi, fiind multi oaspeţi la masa 
lui Lupu, Tudor, aducând supa pe masa, 
_se impiedecă şi o vărsă. Dascălul Lupu îi 
trage o palmă. Tudor îi zice cu sânge rece: 

— Mai dă-mi o palmă, ca să mă 
învăţ minte. | 

Si dascalul i-a dat si a doua palma. 
‘Tudor i-a spus atunci: | 
_— Rămâi sănătos, dascăle! 

Apoi sa dus, și a fost bun dus. 

După aceea il aflăm în curtea bo- 
ierului loan Gârdăreanu, de unde se zice - 
că ar fi trebuit sa plece din pricina cu- 
coanei, a cărei legături de dragoste cu 
un fruntaş Grec le-a descoperit Tudor 
stăpânului său şi care pentru aceea nu 
l-a mai putut suferi la curtea sa. 

De aici se zice că Sar îi dus la prie- 
tenul său turc, Regep-Pasa, din Ada-Cale, 
ostrovul dunărean din fata Vârciorovei, 
de unde sar fi întors cu scrisori către 

vodă Constantin Ipsilanti şi către isprav- 
„nici, să nu se atingă nimeni de el, ba să 
i se dea cinste și slujbă, căci altfel nu 
va fi bine. 

Se mai zice ca si elar fi facut mare 
negot, ducand vite de ale boierului Gar- 
dăreanu şi de ale altora până departe 
în țara ungurească. | 

Vedem, deci, că Tudor, duşmanul 
neimpacat al ciocoilor de mai târziu, a 
început el tnsus ca ciocoiu. Pe cand însă 
alţii, cari au pornit ca el, nau avut alt 

gând decât procopseala si hotia, el, dan- 
duşi seama de apucăturile Jor urite, sa 
scârbit din tot sufletul sau şi sa nazuit 
să apere pe cei mulţi şi slabi de jaful ne 
mai pomenit al ciocoilor. Asta e vrednicia 
lui cea mare. | 


% 
Tudor în oastea rusească. 


Constantin Ipsilanti încă în întâia sa 
domnie (1802—1806) i-a încredinţat lui 
Tudor formarea unui corp de volintiri 
(adică voluntari sau luptători de bună voie), 
cari să lupte, alăturea de Sârbi și de ce- 
ialalti creştini, împotriva păgânilor de 
Turci. Se plănuiă o mare răscoală a tu- 
turor popoarelor creştine, asuprite atâta 
vreme de nemiloşii păgâni, adică a »raiale- 
lor<. In fruntea acestor popoare avea să 
lupte pravoslavnica Rusie, spre care se - 
îndreptau toate nădejdile creştinilor. 

Dar. Turcilor nu le-a fost greu sa se 
apere în timpul acela, când puterile cele 
mari ale Europei aveau destul de lucru 
cu Napoleon cel Mare, împăratul France- 


15 


zilor, care cucerea tara după tara şi-şi în- 
tindea domnia aproape asupra lumei în- 
tregi. Din Vidin (Diiul, cum îi ziceau Ol- 
tenii nostri) ei pradau şi jefuiau, în frunte: 
cu infricosatul Pazvantoglu, întreaga Ol- 
tenie si Muntenie. Insuş vodă Constantin 
Ipsilanti a trebuit să fugă din Bucureşti 
dinaintea lor, ca unul care ţinea cu Ruşii. 
Abia a fugit însă vodă la Ruși si aceştia, 
la sfârşitul anului 1806, au și trecut Nis- 
trul, venind prin Moldova să lupte împo- 
triva păgânilor şi pentru desrobirea cre- 
ştinilor. Şi au luptat bine, că la sfârșitul 
răsboiului acestuia de şase ani şi mai 
bine (1806-1812) ne-au răpit jumătate 
din Moldova, Basarabia, drept mulțumită 
pentrucă le-am dat mână de ajutor în răs- 
boiu si le-am hrănit ostile din roada pă- 
mântului nostru. 

În răsboiul acesta »comandirule (co- 
mandantul) volintirilor sau pandurilor Tu- 
dor se lupta foarte vitejeste in contra 
Turcilor la Rahova si Fetislam, de aceea 
fu decorat de Rusi cu ordinul Sfantului 
Vladimir şi ridicat la rangul de »parucic« 
(ofiter). Tot în acest răsboiu făcu o mul- 
time de cunoştinţe printre Ruşi, Greci, 

Sârbi, Arnauti, Bulgari şi alţii, cari parte 
i-au fost de folos, parte i-au adus pieirea. 
_ Constantin vodă Ipsilanti l-a numit 
sluger, biv-vel comis ‘si vataf de plaiu la 
Cloşani. Slujbele acestea erau cele mai 
multe numai titluri goale, care se dau 
de obiceiu celor ce plăteau mai bine ori 
celor ce știau să lingușească pe puter- 
nicii zilei. Ca vătat de plaiu avea însă 
grija trecătorilor şi a plaiurilor de munte; 
aveă să strângă birurile şi să facă poclon 
de soimi pentru împărăție si vanat pentru 
ospetele lui vodă ; putea să judece pricini 
de vite mici (furtisaguri mai mici) și-i 
eră îngăduit a bate cu- batul pe cei vino- 
vati, dar numai pana la 20—30 de lovi- 
turi. Acestea-i erau datoriile. Drepturile 
erau: zile de clacă, una pe an dela fie- 
care locuitor, un miel mic dela Mocanii 
(ciobanii) nostri din Ardeal şi cate un 
cas de stână. Era scutit apoi de toate 
sarcinile celorlalți locuitori: podvezi de 
posta şi cărături, angarii, pocloane si 
altele. Vătășeii şi pârcălabii atarnau de 
el. Dacă sar fi purtat rău, şi pe el l-ar 
îi așteptat »bătaia cu alaiu«, adecă cu 
purtare prin oraș si mazilia. Aşa spunea 


17 


porunca domneasca din 20 Decemvrie 
1806. | 


Cu prada luată dela păgâni in răs- 
boiul 1806—1812 Tudor ajunse om cu 
„oarecare bunăstare. El avea gospodărie 
frumoasă la Cerneti, o moară în câmpul 
Severinului, alta la Plesuva, moşii la 
munte si vii în mai multe locuri. In 
Prejna, în plaiul Cloşanilor; a ridicat la 
1808 şi o biserică, unde şi astăzi se vede 
zugrăvit pe o scândură chipul lui de 
ctitor. El poartă o căciulă, acoperită la 
vari, cu postavroşu, mantie roşie, blănită 
Si aurită pe margini, iar pe de desupt 
un vesmant verde, papuci galbeni si la 
cingătoare sabia împărătească a Rusilor. 
Pisania (inscripția) de sus zice: » Biv-vel 
Sulgeri Teodoru, Cumăndire. 


Deşi prin pacea dela 1812 Sultanul 
- jerta pe toți creştinii răsvrătiţi împotriva 
lui, totus Tudor n'a fost iertat. Se spune 
că un capugiu a fost anume trimis de 
Sultanul să-l ducă pe Tudor viu ori mort 
la Constantinopol. Auzind despre aceasta 
boierul grec Constantin Samurcas, un 
2 

prieten al lui Tudor, îi spuse sa fuga 
din bună vreme dela Bucuresti. Și el a 
fugit la Târgu-Jiu, trăgând deadreptul 
la fruntasul Român de acolo, Vasile 
Moanga, care, precum se spune, ar fi 
chemat pe egumenul schitului Lainit si 
l-ar fi îmbrăcat pe Tudor în haine calu- 
garesti, pana ce a trecut primejdia. 

A doua zi, după plecarea lui Tudor 
din Târgu-Jiu, ar îi şi venit Turcii să-l 
caute şi să-l omoare. Negăsindu-l nicâirea 
si spunându-li-se că ar îi trecut în Austria, 
s'au dus la Cerneţi, unde au dat foc ca- 
selor şi acareturilor lui Tudor, iar în 
marginea Dunării, prinzând pe un țăran 
i-au tăiat capul şi l-au dus la paşa din 
Rusciuc, asigurandu-l că acesta ar fi 
capul infricosatului ghiaur Tudor, coman- 
dirul. 

Auzind un fruntas Roman din vremea 
aceea despre aceasta intamplare, ar fi 
zis: »Daca asa afla cei mari adevarul, 
atunci multumesc lui Dumnezeu ca m’am 
nascut infre cei mici.« 


Y 

Tudor inainte de rascoala. 
Starea tarei de atunci. 


Trecând viforul răsboiului ruso-turc 
(1806—1812), Tudor se întoarse acasă 
la Cerneti şi-şi văzu în pace de gospo- 
dărie. Când el, când îratele său Papa 
sau Pavel, era vataf de plaiu la Closani. 
„Se spune că, din când în când, tot 
se vedeă, că Tudor a luptat în oastea 
rusească şi a ajuns chiar »comandir«. 
Strângeă arme rămase din răsboiul trecut 
(puşti, pistoale, iatagane şi altele) şi le 
ascundeă la viea sa dela Cerneti. Credea, 
că ele mai pot îi vreodată de ceva folos. 
(Au şi fost, precum se va vedea din cele 
următoare.) 

Domn al tarei româneşti în timpul 
acesta a fost lon Caragea (1812—1818), 
unul din Grecii cei mai hrapareti, cari 
au fost vreodată pe tronul românesc. A 
şi rămas de pomină. In cei şase ani, cât 
a fost în domnie, na avut altă grijă, 
decât să facă avere, si să şi-o trimită 
peste hotare, să aibă bani albi pentru 
zile negre. Când a îugit din ţară, eră plin 

de bani si avea o. multime de case fru- 
moase, cumpărate in streinătate. 

Pilda lui au urmat-o şi cei din jurul 
său: vistiernicii, postelnicii şi ceialalți 
boieri. Nu inzadar se zice: Dela cap 
_se strică peştele. Din. vremea aceasta 
a rămas următoarea zicală despre vodă 
Caragea şi boierii, cari ocârmuiau tara 
cu el: 


Belu (vistiernicul II) beleşte, 
Golea (vistiernicul I) goleste, 
Chiriac (postelnicul) pecetlueşte, 
Caragea: cală, cală! (cuvânt gre- 
cesc, inseamnă bine! bine!) 


Pricina ? 

Vodă îşi cumpără scaunul domnesc 
pentru câţiva ani dela Sultanul turcesc, 
dela Marele Vizir si dela ceialalti Pasi 
ai Turcilor. Dela Voda isi cumparau apo! 
slujbele boierii divaniti, adeca boierii cei 
mari, cari erau în divanul (sfatul) tarei. 
Dela boierii cei mari îşi cumpărau sluj- 
bele boierii cei mici, şi dela aceștia ceia- 
lalti slujbasi. Fireşte, că fiecare se silea 
să-şi scoată nu numai banii dati pentru 
slujbă, ci şi alti bani, cât mai multi, să 

` 

aiba cu ce trai, cand nu va mai fi in 
slujbă. | 

Polcovniciile se vindeau, pe judeţ, cu 
50, 60, 70, 80, ba chiar 100 de mii de lei. 
Dar si cel mai sărac polcovnic avea 1000 
-de lei la zi venit curat. Cum se putea 
lucrul acesta? | 

lata cum! 

Polcovnicul isi chema ciauşii (slujbasii 
săi mai mărunți) si le impartea satele: 
care unde să se ducă. 

A doua zi se întorceă unul câte unul, 
vestind că din satul cutare câte vite a 
adus, apoi primeau poruncă să le ducă 
în alte sate. 

Intr'aceea veneau ţărani cu genunchii 
plecaţi să se plângă la stăpânire cu la- 
crimi ferbinti pentru pagubele ce suferi- 
seră, iar stăpânirea de atunci facea cu- 
venita însemnare despre fiecare plângere, 
câte si ce fel de vite sau furat? 
| Târgul eră plin de săteni și carciumarii 
se bucurau din inimă și multumeau lui 
Dumnezeu şi harnicului polcovnic, că şi-a 
adus aminte si de ei. 

Nu peste mult veneau si ceaușşii cu 
vitele furate: boi, vaci, viței, cai si altele, 

si povesteau ce au pătimit in goanele 
facute dupa talharii, cari la urma o rup- 
“seră la fuga cu toții. 

Sătenii isi recunoșteau vitele, făcând 
sgomot ca în târg (bâlciu), când polcov- 
nicul poruncea, la toţi, să tacă din gură, 
și-i întrebă: 

— Ai tăi sunt boii ăştia, creştine? 

— Ai mei! răspundea omul. 

— li cunoşti de bună seamă? 

— Cum să nu-i cunosc! Că nam avut 
alții decât numai ăştia doi bouleni. 

— Atunci să-ţi trăească! Vezi tu, băieţii 
mei, ciausii, ti i-au găsit. Frumosi boi. Fac 
cel putin cinci sute de lei. A zecea parte 
ar fi cincizeci de lei, dijma lor. Deslea- 
gă-ți băierile pungulitei, şi să găsești acolo 
ceva si pentru băieţi, căci, de, nici ei nu 
sunt slugile tale! | 

— Aoleo! săracul de mine boierule! 
se văietă Românul. Boii ăştia i-am cum- 
părat numai cu două sute de lei, şi dacă 
aş stă să-i vând acum, nimeni nu mi-ar 
dă mai mult de o sută cincizeci de lei. 

— Minti, cane de Român! facea cio- 
coiul. Ori platesti cincizeci de lei, ori scu- 
tura-ti caciula si du-te dracului fara boi: 

Asa veneau, la rand, un taran dupa 
altul. Multe din vite, se înțelege, nu se 
mai găseau de loc, si anume cele mai 
frumoase, fiindcă talharii apucau cu ele 
drumul spre Moidova, spre Dobrogea, 
ori spre altă ţară. 

Săptămâni dearandul se petreceau 
lucrurile astfel în fiecare zi. 

lată cum facea dijma polcovnicului 
cam-o mie de lei la zi! 


Unde mai pui, ca dijma era numai 
una din dările cele multe ale biefilor 
țărani din vremea lui Caragea! Afară de 
asta mai era darea de fiecare lună, aju- 
torul de primăvară, zeciuiala, birul pe 
capete, care mai ales eră amar de tot, 
și altele și altele! Şi eră amar, fiindcă 
aruncul dărei se făcea pe numărul de 
case, iar zapciii (oamenii stăpânirei) nu 
voiau să știe că jumătate satele au luat 
lumea în cap şi sau dus, unde au văzut 
cu ochii, numai să scape de greul dărilor. 
— Cei rămaşi acasă trebuiau să plătească 
Şi pentru cocioabele părăsite de ceialalți. 
Cine nu voiă să plătească, eră bătut și 
chinuit, de  multeori cu cleştele rosite 

in foc și în chipurile cele mai îngrozi- 
toare, până ce plăteă şi pentru vecinii 
săi duşi în lume. 

Vodă Caragea şi oamenii lui (aproape 
toți Greci) erau de părerea, că tara ro- 
mânească este o vacă, blagoslovită de 
Dumnezeu, care trebuie mulsă mereu, ca 
să nu-şi peardă laptele. 

Nu-i mirare că tara întreagă se ruga 
“şi blestemă din adâncul sufletului: Doamne, 
' Dumnezeule! la trăsneşte casa bleste- 
matului de ciocoiu, care ne suge măduva: 
din oase! Din holda ce o muncim, nici 
un bob nu ne lasă să folosim. Copilaşii 
ne stau goi, fiindcă plătim, plătim, — plătim 
peniru casă, pentru fum, pentru albine, 
pentru păşune, pentru oile fatate, pentru 
toate. Si intro zi ne va cere plată si 
pentru aer si pentru soare, ba şi pentru ca 
să putem umblă în sdrente si ca să pu- 
tem muri de foame. Poate ca ne va cere 
vamă si la întrarea in raiu. Hristoase, 
Dumnezeule, tu, care ai zis că cel care 
a fost mai necăjit pe pământ, e n ceriu 
mai fericit, mai dă din ceriul ăla şi cio- 
coiului și dă-ne nouă din ale pământului. 
Infunda gura lui cu bucuriile cereşti, si 


+ 

dă-ne nouă si o bucăţică de-pane. Sfinte, 
nu ne luă cuvântul, dă-ne însă şi pă- 
mantul! 

Asa suspina si se ruga intreaga tara 
romaneasca de atunci. 


Se putea oare, ca Tudor Vladimirescu, 
care traea în mijlocul poporului si era 
»un adevărat fiu al patriei« cum zice el 
despre sine, să nu audă, să nu priceapă 
Si să nu simtă în toată ființa lui suferin- 
tele bietului popor ? 

Nu! 

Stă însemnat despre el, că, ducân- 
duse odată, către sfârşitul domniei lui Cara- 
gea, la Vodă, i-ar fi zis: 

— Măria Ta! peste puţin se împlinesc 
şapte ani de când stăpâneşti, şi până a 
nu plecă, ar fi bine să scapi opinca de 
dări, căci tot cei săraci plătesc, iar cei 
mai cu stare se dau după spate. Te-ar 
binecuvântă poporul! Asemenea bine ar 
îi, să pui la cale, până ești în domnie, 
„să se facă șosele (drumuri) în țară, pentru 
înlesnirea călătorilor şi a mărfurilor. | 
- — Ei, -arhon (domnule) sluger, ras- 
= punse Vodă, se vede că nu-ți cunoşti 

tara, desi eşti născut și crescut aici. Dar 
cu cine să le faci toate acestea? Cu 
boierii? Dar ştii, câte măsuri bune am 
luat la inceputul domniei mele, şi pe 
toate le-au zadarnicit. Dacă erau uniţi si 
patrioți (cu tragere de inimă pentru tara), 
ei ar fi fost domni si mwar fi venit Grecii 
domni în aceste tari. — Când stai cu ei 
la sfat, toate se fac; dar cum ies din 
sfat, nu mai găsești doi boieri uniţi întrun 
gând. — Gândul lor e numai chiverni- 
seala şi hotia. — In tara românească 
două lucruri nu se pot găsi: dreptate si 
cinste. — In tara astatrebuie să te gân- 
desti numai să faci avere si sa te duci 
S'0 cheltuesti in alte tari. 

Asa era domnul şi tara românească 
atunci! Asta eră rânduiala, așa numită 
de Grecii din Fanar, a catahrisisului, 
adică pe românește zis: a tâlhăriei. 


Venind astfel în Bucuresti, Tudor 
putea nu numai să spună durerile şi 
suferințele fraţilor săi dela tara, ci să 
afle totodată, ce se plănuiă în tara şi în 
Streinatate pentru ușurarea sorții cresti- 
nilor ingenunchiati atat de rău de păgânul 

: turc, şi anume despre asa numita eterie | 
< sau zavera. 
P- Ce era aceasta? 


% 
Fteria grecească sau zavera. 


Pe vremea aceea Grecii, din împărăția 
turcească şi din toată lumea, făceau mari 
pregătiri de răscoală. La un semn dat, 
toți creştinii de sub stăpânirea Sultanului 
aveau să se ridice cu armele împotriva 
lui, să se facă neatârnători de el si, de 
va fi nevoie, să-l alunge chiar şi din 
Stambul, cum îi zic Turcii Constantino- 
polului. Răscoala avea să se întâmple 
în 1825. 

Pentru a duce mai uşor la izbândă 
gândul acesta mare, Grecii din lumea 
întreagă au făcut o tovărăşie numită pe 
greceşte  »eterie«, iar pe bulgareste 
»zavera<«, adică za vero pentru credinţă. 

Din această tovarasie făceau parte 
domnii şi boierii greci din Bucureşti şi 
din laşi, clericii greci de pretutindeni, 
dascălii școlilor înalte greceşti, diplomații 

şi ofițeri greci din slujba Rusiei, apoi 
căpeteniile de haiduci din Morea, Pelo- 
pones si din alte parti locuite de Greci. 

Capul eteriei eră Alexandru Ipsilanti, 
fiul fostului d6mn român, Constantin Ipsi- 
lanti, fost general rus, care în luptele 
purtate de Rusi contra lui Napoleon | 
şi-a pierdut mâna dreaptă. Pe lângă el 
erau consulii ruși din lași (Pisanis) si 
din Bucureşti (Pinis) cu toţi slujbasii şi 
oamenii lor. Căpeteniile strajii de Arnauti 
din Bucuresti: Iordache Olimpiotul, Far- 
machi şi bimbaşa sau colonelul Sava, 
om de casă al lui Scarlat Vodă Calli- 
machi, fost domn al Moldovei, încă erau 
“amestecați în eteria grecească. Fiind 
consulul rus din Bucuresti, Pinis, atotpu- 
ternic, el a atras la sine si la eterie pe 
toți boierii mai tineri, precum si pe 
episcopul Ilarion al Argeșului. In Mol- 
dova insus voevodul de atunci Mihai 
Suțu (1819—1821) era prieten de cruce 
cu capul eteriei, Alexandru Ipsilanti, şi 
impartasea toate vederile şi nisuințele 
lui. Mai mult! Se spune, că însuș ţarul tutu- 
ror Ruşilor, Alexandru I (1801—1825), ar fi 
fagaduit tot sprijinul său Grecilor răsculați. 

Lucrul sar fi întâmplat asa, ca Ale- 
xandru Ipsilanti, făcându-se că vrea 
să-și ceară concediu din armata rusească, 
s'ar fi dus la grădina țarului din Tars- 
coie-Sello. Văzându-l țarul așa trist, l-ar 
îi întrebat: 

— Ce faci? De ce esti supărat? 

Ipsilanti, arătându-i o îrunză uscată 
ce finea în mână, ar fi zis aceste versuri 
frantuzeste: 


— Sarmana frunză uscata, 
De pe creanga despoiata, 
Unde sbori? u 


Țarul ar fi întrebat: 

— De cine sunt aceste versuri? 

Ipsilanti a raspuns: 

— De un Francez, dar ar putea fi si 
de un Grec, fiindcă abia este astăzi po-: 
por, mai împrăştiat şi mai nenorocit în 
tume, decât poporul grecesc. 

Ţarul l-ar îi mângăiat apoi: 

— Tot visător! Nu visezi decât de 
patrie! Ei bine, veţi avea întro zi o 
patrie! Nu voiu muri mulțumit, dacă nu 
voiu face ceva pentru bietii mei Greci! 
Nu aştept decât un semn ceresc. Il voiu 

descoperi eu, sau mi-l vor arătă Grecii. 
Dar mai întâiu trebuie să fie vrednici de 
fericirea, pe care o visează. Trebuie să 
pot zice Europei: Vedeţi? Ei cer liber- 
tatea, şi sunt vrednici de ea. 

— Ei o cer, Maiestate! ar fi răspuns 
Ipsilanti. Ca unul care cunosc bine dorin- 
tele lor, indrasnesc a le depune la pi- 
cioarele Maiestatii Voastre. 

— Trebuie sa mă gândesc! ar îi adaos 
atunci nedumerit țarul. O ghiuleă asvâr- 
lită pe Dunăre, ar pune toată Europa în 
flacari. 

— O! Dacă o privire a Maiestatii 
Voastre ar cădeă peste tara mea! si 
glasul lui Ipsilanti ar fi fost înnecat întrun 
suspin, precum ochii i-au fost scaldati 
în lacrimi. 

Atunci țarul Alexandu J, adânc mişcat, 
ar fi zis: | 

— Ridice-se Grecii în patria lor, şi 
Cazacii mei vor alergă în ajutorul lor! 


Singur Alexandru Suţu, domnul Mun- 
teniei, deşi Grec şi el, eră împotriva eteriei 
și tinea cu Turcii. 

Pricina? Fiindcă nu numai el atârnă 


Li 

cu desavarsire dela Turci, ci si scaunele 
de domnie ale fiilor sai, Nicolae şi 
Gheorghe, erau tot în mâna lor. 

Către sfârşitul anului 1820 Alexandru 
Suţu se imbolnavi de o boală grea. 
Doctorul Messitz- dela consulatul rusesc, 
care îl îngrijea, spunea că nu mai e 
nădejde de insanatosare. La începutul lui 
lanuarie anul următor (1821) Alexandru 
vodă murise. Catva timp s'a tăinuit moartea 
lui, dar, pe urmă, a trebuit sa se afle. 

Ca să nu rămână tara fara stăpânire, 
după moartea voevodului sau ales, la 
stăruința lui Pinis; următorii 'caimacami 
(loctiitori de domnie): Mitropolitul Dionisie 
Lupu, un harnic sprijinitor al școalei 
românești; marele ban Grigore Brân- 
_coveanu, unul din oamenii cei mai bogaţi, 
mai învăţaţi si cu’ mai multă trecere din 
țară; bătrânul Dinu Creţulescu; Grigore 
Ghica, nepot de domn şi el însuş viitor 
domn al ţării; Barbu Văcărescu din vestita 
‘familie a Vacarestilor, care a dat neamului 
atâția poeți şi oameni luminati; vistierul 
lordachi Filipescu si învățatul grec Rizu 
Nerulos. ` 

Eteristii greci, în frunte cu Pinis, ştiau 

că acum ori niciodată trebuie să se puna 
pe lucru ȘI să-și izbândească gândul. 
Pentruca să nu se ridice numai Grecii 
împotriva Turcilor, ei aveau nevoie de 
aliaţi. De aceea căutau sprijinul lui Miloş 
Obrenovici, urmaşul lui Cara-Gheorghe al 
Sârbilor. 

Ei s'au gândit numai decât şi la fostul 
»comandir« al pandurilor români din ras- 
boiul ruso-turc (1806—1812) Tudor Viadi- 
mirescu, pe care îl cunoșteau foarte bine 
şi-l pretueau pentru vitejia lui neintre- 
cută. 

Sub cuvânt''că are pricină de jude- 
cată, Tudor şi veni la Bucureşti, unde 
se împrieteni cu egumenul |larion, episco- 
pul de mai târziu al Argeşului si se 
prinse frate de cruce cu lordache Olim- 
piotul, fostul său tovarăș de luptă. (Frați 
de cruce se prindeau, după. obiceiul de 
atunci, asa că își crestau braţele și lăsau 
să curgă câteva picături de sânge întrun 
păhar cu vin, din care sorbeau apoi 
amândoi fraţii). Se pare, că Tudor a şi 
jurat, că va strânge iaras pandurii în 
jurul său şi va dă ajutor la răsboiul de 
desrobire al creştinilor. 

_ Tudor a mai stat în Bucuresti câteva 

zile, până dupa moartea lui Alexandru 
Suţu, apoi lăsă să i se facă un steag, 
sub care aveă să adune pe panduri. Pe 
steag erau, pe lângă icoana Sfântului 
= Gheorghe, purtătorul de biruinta, și icoana 
Sfintei Treimi, precum şi stema ţărei, 
apoi câteva versuri stângace cu data de 
lanuar 1821. 

Cu acest steag a plecat Tudor din 
București, trecând pe sub Piteşti, la Ocna, 
vadul Oltului, si a sosit la Târgu-Jiu în 
ziua de 2i lanuarie, acelaş an, răsculând, 
nu peste mult, întreaga ţară. 


Y 


Cele dintâi fapte si chemări la 
răscoală. 


Abia sosit în Oltenia, Tudor a și 
pus mâna pe unul dintre ispravnicii Gor- 
jului, Otetelisanu, învinuit că jupoaie po- 
porul. 

Din Târgu-Jiu apoi, pe neaşteptate, 
sa dus la mănăstirea Tismana, cea mai 
veche din toată tara, şi dintre zidurile ei 
a trimis cel dintâiu cuvânt, de răscoală 
împotriva celor răi. 

El zicea: 

»Multa sănătate, fratitor locuitori ai 
tarei româneşti, ori din ce neam veţi fi! 

Nici o pravilă nu opreşte de a în- 
tâmpină răul cu rau. Şarpele, când îţi 
iese înainte, dă-i cu ciomagul și-l omoară; 
căci de mai multe ori te primejdueşte cu 
muşcătura lui. Dar pe balaurii, cari ne 
inghit de vii, pe căpeteniile noastre, atât 
cele bisericeşti cât si cele politicesti, pana 
când să-i suferim a ne suge sângele din 
noi? Pana când să le fim robi? Dacă | 

răul nu este primit de Dumnezeu, strică- 
torii şi făcătorii de rau bun lucru fac 
înaintea lui Dumnezeu? Că bun este 
Dumnezeu, şi ca să ne aSemanam po- 
runcilor lui, trebuie să facem bine; iar 
aceasta nu se poate săvârşi, până nu 
vom goni raul. 

Până nu trece iarna, primăvară nu se 
face. A vrut Dumnezeu să facă lumină, 
Si Sa facut; dar mai întâiu a lipsit în- 
tunerecul. 

Vechilul lui Dumnezeu, prea puternicul 
nostru împărat, voeste ca noi, ca nişte 
credincioşi ai lui, să trăim bine; dar nu 
ne lasă răul, ce ni-l pun peste cap căpe- 
teniile noastre. Veniti dar, fratilor, cu 
toţii, cu răul să pierdem pe cei răi, ca 
să ne fie noua bine; ca să se aleagă 
din căpeteniile noastre, cari pot să fie 
buni, aceia sunt ai nostri, si cu noi dim- 
preună vom lucră binele; ca să fie si lor 
bine, precum ne sunt fagaduiti. 

Nu vă leneviti; ci siliți de veniți în 
grab cu toţii, care aveți arme cu arme, 
iar care nu veţi avea arme, cu furci de 
fier şi cu lănci; să vă faceţi de grab să 
veniți unde veți auzi că se afla adunarea 

cea oranduita pentru binele si folosul a 
toată tara; si ceeace va va povatul mai 
marii adunarei, aceea sa urmaţi; și unde 
vă vor chemă ei, acolo să mergeţi; că 
ne ajunge, fratilor, atâta vreme de când 
lacrimile noastre nu sau mai uscate. 

= Și mai straşnic glăsuiă sfârşitul: 

»Si iarăş să știți, că nimeni dintre not 
nu e slobod, la vremea aceasta a adu- 
nărei, obstei folositoare, ca să se atingă 
măcar de un graunte de binele sau de 
casa vreunui negufator, orăşan sau ţăran, 
sau de alt al vreunui locuitor; decât 
numai binele şi averile cele rău agonisite 
ale tiranilor boieri, să se jefueasca; însă 
ale cărora nu vor urmă nouă, precum 
sunteți fagaduiti, numai acelora să se ia 
pentru folosul de obşte». 

Iscălit: » Theodor, 1821 Genariec. 

Hârtii cu chemarea aceasta au fost 
răspândite in toate partile Olteniei. La 
chemare au răspuns mii de panduri și 
țărani. | 
In aceste chemări nu se vede nici o 
legătură sau înţelegere cu eferia grecească. 
Nici că se putea! Ce-ar fi înţeles ai 
noştri din planurile greceşti? Nimic! Ei 

pricinuite de cei rai, cari puteau să fie şi 
Români, nu numai Greci. De aceea a trebuit 
Tudor să glăsuească, aşa cum a glăsuit. 
J O greșală a făcut, cu toate acestea; 

o mare greşală, care avea să se rasbune 
cumplit, mai tarziu. A ingaduit rasculatilor, 
Sa pradeze »averile cele rau agonisite ale 
tiranilor boierix.. De unde aveau să ştie 
cei răsculați, cari averi au fost bine, cinstit 
Si cari au fost rău agonisife ? Vom vedea 
mai târziu, cum sau ticăloşit oamenii de 
mult chiar şi în tabăra lui Tudor, încât 
cei mai multi ziceau: »Acum e vremea 
să ne imbogatim; cum au luat alții dela 
noi, să iuam si noi dela alţii.« 

Alta greşală a facut Tudor, când, sfătuit 
de Ilarion, a trimis Sultanului o plângere 
nu numai împotriva ciocoilor fără milă 
pentru biata tara, ci şi impotriva mitro- 
politului Dionise, pe care îl numește 
ocara neamului și-l invinueste că a 
cumpărat scaunul mitropolitan cu 2000 
pungi (100 de mii de lei). Se vede cât 
- de colo, al cui venin se varsă în aceasta 
scrisoare. 


~. 


Stapanirea fata de miscarea lui 
Tudor. 


Ce măsuri au luat caimacamii (loctii- 
torii de domnie) fata cu mişcarea lui Tudor? 
Pana la sfarsitul lui lanuarie ei au 
trimis in Oltenia Arnauti să înăbușe în 
fase orice mișcare. Arnautii însă, la porunca 
eteristilor Iordachi, Farmachi si Sava, 
trecura de partea lui Tudor. Caimacamii 
făcură câteva plângeri la Poartă şi la 
consulatele streine. Atâta tot. Mitropolitul 
la 30 lanuarie l-a afurisit pe Tudor, crezând 
că el de aceea sa răsculat, fiindcă nu 
i şa dat slujba cerută, si osândeă pe 
pandurii lui, ca pe nişte »iabangii (vaga- 
bonzi) fără Dumnezeu«, zicând »sa le 
intre blestemul ca uleiul în oase«. Noroc, 
_ Ca afurisenia aceasta nu sa cetit în nici 
o biserică din Oltenia. Când a auzit Tudor 
de ea, a zis însemnatele cuvinte: »De va 
îi Dumnezeu viu, va vedeă si va judeca!« 
© ` O scrisoare la fel i-au trimis lui Tudor 
$i boierii cei mari, spunându-i că acest 

soju de mişcări »nu au sfarsituri bunee, 
cum este știut »si din istorie şi din pildele 
ce se văd pe toată ziua«. De aceea il 
sfătuesc şi-i poruncesc să se supună »in 
soroc de două ceasuri«, iar de nu »hota- 
reste-te singur morţii si fii încredințat ca 
nu vei găsi scapare«. 

- Intreband Tudor de pandurii și poporul 
adunat, dacă şi ei sunt de părerea boierilor, 
au răspuns toți întrun glas: »Esti al 
nostru! Nu te lăsăm! Traeasca dreptatea! 
Trăească Domnul Tudor !« 

Lasa apoi să lise dea boierilor urma- 
torul răspuns din mănăstirea Strehaia: 
»Cinstiti boieri! Prea bine este știut 
Dumneavoastră, că eu din mica mea co- 


= pilărie am slujit cu mare credință stapa- 


nirei şi patriei mele; precum şi acum, și 
în toată vieata mea, sunt hotărit a sluji, 
și a mă jertfi pentru binele patriei mele; 
şi eu de capul meu nicidecum n'am plecat, 
fără ca tot norodul cel amărit şi dosadit 
al acestei ficaioase teri, atât cei de loc, 
cât si cei Străini, văzând că stăpânirea, 
sub care sunt incredintati de către prea 
puternica împărăție, stăpânitoarea noastră 
i-a adus in cea mai desăvârşită prăpă- 

denie si ne mai putand suferi arzimea 
focului care le-a pus peste capete, cu 
toți întrun gând Sau unit, şi au hotărît 
ca să se scoale, cu mici cu mari, şi să 
se adune la orașul cel de căpetenie al 
țării, şi acolo stand să ceară împărătească 
milă. Sz şfiindu-mă norodul pe mine, 
dintralte vremi, ca sunt un adevărat 
fiu al patriei mele, cu silnicie mau luat 
a le fi şi la această vreme chivernisitor 
pentru binele şi folosul tuturor. — Dar 
eu, cum am văzut prea cinstita Dumnea- 
voastră poruncă, supus fiind, mam ridicat 
de loc ca să plec; iara adunarea noro- 
dului nu numai ca nu ma lăsat, ci încă 
sub mare pază ma pus. Ziceti Dumnea- 
voastră, că din ridicarea mea se supără 
odihna locuitorilor; dar ei, dupăce le-am 
cetit întrun auz prea cinstita Dumnea- 
voastră poruncă, cu un glas răspunseră: 
ca aceasta nu este nimica pe lângă tirá- 
niile cele cumplite cari le pătimesc dela 
dregători. Acestea i-au adus la desnădăj- 
duire, încât sunt bucuroși mai bine să 
piară cu toții, decât să mai fie viic. 

Din răspunsul acesta, frumos și ade- 
varat, al lui Tudor se vede, că marea 

răscoală dela 1821 n'a fost făcută de un 
turburător, ci ea a izbucnit din sufletele 
tuturor, cum izbucnesc râurile din coapsele 
munților. Tudor, nu s'a pus, el dela sine, 


în fruntea răscoalei, ci răsculații l-au luat 


»cu silnicie« (cu sila, cum am zice astazi!), 
fiindcă oamenii nu mai puteau suportă 
greutățile de atunci, și i-a ajuns cuțitul 
până la os. 

Câtă deosebire între Domnul Tudor 
şi Alexandru Vodă Lăpuşneanu, care, 
spunându-i-se, când a venit la domnie, 
că tara nu-l voiește, a răspuns: »Daca 


voi nu mă vreţi, Vă vreau eu pe voil« 


După mănăstirea Strehaia zidită de 
Mateiu Basarab, Tudor cuceri mănăstirea 
Motrului şi se apropie de capitala Olteniei, 
de Craiova. 

Caimacamii trimiseră atunci pe ma- 
rele boier, Nicolae Văcărescu, poet din 
vestita familie a Vacarestilor, să prindă 
pe »talhar« $i să risipească pe răsculați. 
Ei mai mustrară şi pe banul Craiovei, 
Dumitru Bibescu, tatăl domnilor de mai 
târziu - Bibescu-Vodă şi Ştirbei- Voda, 
pentrucă fata de acest »rasculator al 

norodului« a dovedit atâta »micsorime 
de suflet«. | | 
Venind apoi vestea, că Poarta a trimis 
Domn al Tarei Românești pe Scarlat 
Vodă Calimachi, Tudor nu intră în Craiova, 
deşi calea-i eră deschisă, cia mai zăbovit 
o clipă scriind țarului rusesc la Laibach, 
în Austria, unde se adunară împărații să 
facă pace statornică si alianță sfântă la 
Olalia, după marile turburări făcute de 
Napoleon I. Tudor se plângea că boierii 
(greci şi români, de o potrivă) prin banii 
storşi dela ei »au aflat mijloc a ne in- 
chide orice intrare la Inalta Poartă.. Era 
întâia sa cerere către tarul Rusiei, de 
unde credea si el, ca atâţia »pravoslav- 
nici« gresiti, că va veni mântuirea neamu- 
lui nostru. A mai scris Tudor tot atunci 
Si boierilor, cerând: dreptate, carmuire 
bună şi asigurare pentru el şi ai lui. 
Boierii însă au răspuns la cererile 
lui cu un dispreţ fără margini, scriindu-i 
»nu cuteză a crede mai mult pentru sine-ti 
decât ceeace firea te-au clădite. Grele 
cuvinte! Ele vreau să zică: nu cugetă, 
că tu eşti chemat să spui durerile seme- 
nilor tăi si să cauţi a le tămădui; nu, ci 

ada-ti aminte, ca rob te- ai născut, si rob 
ai Sa mori! 

Lui Nicolae Văcărescu, care a fost 
trimis să prindă pe rasvratitorul Tudor, 


Inca i-a dat un răspuns din cele mai 


strălucite, zicandu-i »ci pe semne Dum- 
neata pe norod, cu al căruia sânge sa 


hrănit și sa poleit tot neamul boieresc, 


il socotesti nimic si numai pe jăfuitori 


îi numesii patrioți ... Vad dar că alta 


nu este fara numai Dumnezeu a împetrit 
inimile mai marilor noştri, după cum oare 
când pre ale Eoiptenilor. Dar cum nu 
socotiți Dumneavoastră, ca Patria se 
cheamă norodul, iar nu jafuitorii?« Si 
mai departe: »Socoteasca intelepciunea 
Dumnitale şi aceasta, că norocul ras- 
boiului este numai în mâna lui Dumnezeu 
a tot ţiitorul, şi nu se știe cui îl va dă, 
si măcar de va Dirui tagma jafuitorilor, 
dar tot nu poate fi norocită, că va să-i 
hulească toată lumea, iar de nu va putea 
birui, unde va scapa dinaintea norodului ?« 
Si încheiă atât de cuminte: »norodul nu 
cere altceva decât numai o dreptate ce 
poate fi folositoare si tagmei boiereștic. 
— Totus, încercând Nicolae Văcărescu. 

să atace pe Tudor, care se află acum 
in manastirea Tintarenilor de peste Jiu, 
județul Dolj, nu izbuti. Cei 150 de Arnauti 
aduși cu el dela Bucureşti i-au spus, 
»că ei nu merg sa se bată cu iratii lore. 
Astiel, fără să îi făcut vre-o ispravă, 
Nicolae Văcărescu se întoarse la Bu- 
cureşti. 


Boierii caimacami trimiseră dupa 
aceasta pe vornicul Constantin Samurcas, 
„Grec de fel, foarte lacom şi foarte viclean, 
care fagadui că va face linişte deplină, 
dacă ise vor da mijloacele trebuincioase. 
i Sau dat 100.000 de lei, pe cari i-a risi- 
pit, fără să facă ceva, dar zicând, la 
sfârşit, că 70.000 de lei ar îi dat lui 
Tudor insus. Singura izbândă, cea putut 
arătă acest Grecoteiu, a fost cea dela 
Băileşti, în Dolj, spre Dunăre, a căpi- - 
tanului Solomon, asupra unor panduri 
jafuitori, uitaţi de sine, şi rasfirati din 
tabăra lui Tudor. 

Venind, în sfârşit, la 24 Februarie 
caimacamii Domnului celui nou, Scarlat 
Calimachi, Greci amândoi: Costachi Negri 
$i Stefan Vogoridi au cercat să împă- 

ciuească pe Târgovişteni şi pe Argeşeni, 
deoarece Domnul de mai înainte, lacomul 
Alexandru Vodă Sutu voi să le ia cu 
puterea niște moşii stăpânite de ei de 
veacuri. Incepeau sa vadă cu încetul si 
cei mari, că jaful şi hotiile de până atunci 
nu mai mergeau. 

Intraceea eteriștii greci au trecut din 
Rusia în Moldova şi grăbeau spre inima 
Munteniei, la Bucureşti, ceeace aveă să 
pricinuească mari neînțelegeri și turburări, 


între Români si Greci, şi avea să ducă 


la uciderea sufletului mișcărei românești, 
care eră Tudor Vladimirescu, precum 
vom vedeă mai târziu. 


4 


% 


Fteristii în laşi. 


In ziua de 22 Februarie Alexandru 
Ipsilanti trecu Prutul lângă Sculeni, însoțit 
de fraţii săi, Nicolae si Gheorghe, si de 
o mulțime de prieteni si militari. S'a dus 
deadreptul la mănăstirea Galata dela 
lași, unde dormi peste noapte. Ajuns 
aici chemă numai decât pe consulul rusesc 
din laşi, Grec si el (Pisanis), care se 
bucură foarte mult de venirea lui Ipsi- 
lanti, punându-se cu totul la porunca lui. 

Voevodul de atunci al Moldovei, Mihai 
Suţu, se bucură si el de sosirea lui 
Ipsilanti, mai ales că acesta îl asigură, 
că 40.000 de ostaşi ruşi aşteaptă numai - 
ordinul de plecare împotriva Turcilor. 
Lăsă deci să se rechisitioneze cai şi 
hrană pentru o oaste atât de numeroasă. 

In ziua următoare (23 Februarie) Ipsi- 
lanti spunea intro proclamatiune către 
Moldoveni, că Grecii sau ridicat pentru 
liberarea Greciei, de aceea vor trece 
Dunărea, pentru a înainta spre Grecia, 
în timpul cel mai scurt. Asigură pe Moldo- 

veni ca nu lise va intampla nici o strica- 
ciune in averea si siguranta lor. Se 
aduceau laude nemeritate domnului tarei 
si se mal spunea, că o mare putere e 
gata a pedepsi pe Turci, dacă ar cuteza 
să intre în Moldova. 

Toţi oamenii cuminţi sau mirat $1 se 
miră, cum a putut crede Ipsilanti, fara 
nici un temeiu serios, că el va avea tot 
sprijinul țarului, când lui numai de acestea 
nu-i ardeă atunci, să faca răscoale şi 
răsboaie noua, dupăce împărații abia au 
putut potoli lumea răsvrătită atât de mult 
prin răsboaiele lui Napoleon T. o 

Totuş el se purtă, ca şi cum lumea 
întreagă ar îi cu el impotriva păgânilor. 
“De aceea trimise pe unul din generalii 
săi (Caravia) la Galaţi, unde, cu ajutorul 
Grecilor chefaloniti, ucise pe toți neguta- 
torii turci de acolo. Acelaş lucru îl făcu 
si la laşi, unde însă multi Turci scăpară 
„pe la consulatele streine si se ascunsera 
pe la boierii moldoveni. 

Neorânduielile, odată începute, nu se 
mărginiră la Turcii priviți ca duşmani, ci 
atinseră foarte simţitor si pe Românii 
Moldoveni, cari trebuiră, în sfârșit, să 

ceară ajutor impotriva eteriştilor greci 
dela Turcii din Brăila. Intr'adevăr eteristii 
nu crufau pe nimeni. Ei înrolau cu sila 
în rândurile lor pe toți băieții din prăvălii, 
dela curțile boiereşti, pe covrigari şi placin- | 
tari, pe Greci şi pe Bulgari, ba chiar si 
Tigani şi şcolari. Pe cei ce se împotriveau, 
ii pedepseau cu sume de bani foarte 
mari, chiar până la 10.000 de lei. Croitorii 
încă erau nevoiţi să le facă uniforme mili- 
tare sub amenințarea celor mai straşnice 
pedepse. (Tudor facea chiar dimpotrivă!) 

In sfârşit, la 26 Februarie Ipsilanti 
lăsă să se sfințească steagurile armatei 
sale în frumoasa biserică Sfinţii Trei 
ierarhi, zidită în laşi de Domnul Moldovei 
Vasile Lupu. Slujba o făcu însuș mitro- 
politul, care l-a încins pe Ipsilanti cu sabia, 
după forma îndatinată la încoronarea 
domnitorilor. Sfinţi apoi steagul tricolor 
grecesc (roşu, albastru si alb), care avea 
de o parte chipul împăratului Constantin. 
Şi a mamei sale Elena, de desupt cu 
cuvintele »prin aceasta vei invinge« (en 
tuto nica), iar pe ceealaltă parte era 
paserea fenix cu cuvintele: voiu renaste 
„din cenuşa mea! 

Toata armata eterista se ridica la 
numarul de 2000 de insi. : 

In aceasta armata mai insemnat era 
batalionul sacru (ieros lohos, de unde se 
numeau şi ierolohiti pe greceşte), cari 
purtau uniformă neagră, de unde și 
numele de mavrofori. Pe steagul, ca şi 
pe caciulile lor, eră desemnată o căpă- 
țină de om mort, cu două oase încruci- 
sate de desupt si cu deviza »moarte ori 
libertate« (thanatos i elevtheria). Batalionul 
sacru eră format din școlari și din tinerii 
Greci cei mai de seamă. 

După siințirea steagurilor şi după 
depunerea jurământului eteriştii cutreierau 
străzile laşilor cântând cântecul lor răs- 
boinic: 

Prietinit mei compatrioti, 

Până când vom fi noi sclavi ? 
' (Fili mu simpatriote 

Duli na’mesta os pote ?) 


Din Iasi Ipsilanti porni peste Targu- 
Frumos, Koman, Focsani, Buzau, Ploesti 
către Târgovişte. Când a ajuns in Focşani, 
la granița Munteniei, dete şi către » Dacie 
cum numeă el pe Românii din Muntenia, 

ò proclamatiune la fel cu cea din laşi 
„către Moldoveni. Tot aici se mai spune, 
că văzând o cireada de boi în depărtate, 
eteriştii cugetară că-s Turci $i au luat-o 
toți la îugă pe dealuri, ca să se străcoare 
mai neobservati pe la poalele ior. 

Ploieştenii, ştiind ce jaf îi aşteaptă, 
dacă vin la ei, sau inarmat şi nu i-au 
lăsat să intre în oraşul lor. Atunci eteriștii 
Sau cugetat să-și aşeze tabăra la Targo- 
vişte, oraş de munte, mai ferit, mai sigur 
la o vreme de atac din partea Turcilor 
ori la una de fuga spre Ardeal. 

Li s’a spus însă, că, dacă ei sar duce 
de-auna la Târgovişte, toți i-ar râde şi 
i-ar batjocori ca pe nisie lași, deoarece 
încă nu e nici o primejdie. Astfel se ho- 
tăriră să meargă si ei la Bucuresti, unde 
eră de multă vreme Domnul Tudor al 
Românilor. 


Y 

[ Spre Bucuresti. 
Cele din urmă proclamatiuni si 
cereri. 


Dupăce cucerise şi încărcase de arme 
şi de hrană toate mănăstirile Olteniei, 
Domnul Tudor cobori dela munte la şes. 

Desfacandu-se din tabăra lui nişte 
= Arnauti, oameni fara de căpătâiu, au în- 
-= ceput să prade si să jafueasca. Asa au 
facut la Benești, pe Oltet, în curtea boie- 
rească a Otetelişenilor, unde “erau adă- 
postite mai multe familii boierești nein- 
armate. Unii şi-au uitat atât de mult de - 
sine, încât au jafuit şi sfintele biserici. 

Plângându-se boierii Domnului Tudor 
pentru aceste fapte neomenesti, acesta a 
si prins pe cei doi »hoţomanie, scriind 
"din satul Otetelis la 3 Martie 1821: »iată 
pe cei ce au fost pricina i-am tăiat pe 
= amândoi, si le trimit capetele spre încre- 
dintare, pe cari să porunciti a le pune 
la raspantie spre pildă si altora. lată se 
trimit Domniilor-Voastre și lucrurile ce 

s'au găsit la aceşti tâlhari, precum argintul 
re 

unei sfinte icoane $i din hainele cucoane- 
lor Domniilor-Voastrec. $i, la porunca 
lui Tudor, trei panduri mergeau prin Be- 
nesti, purtând fiecare o tapa. Pe una din 
ele scânteiau în razele soarelui îmbră- 
cămintele de aur şi argint ale icoanelor 
furate, pe celealte două se vedeau, palide 
si însângerate, capetele celor doi Arnautfi, 
cari jafuisera biserica. Groaznica vedenie 
trecu pe dinaintea tuturor pandurilor, tă- 
ranilor si Arnautilor, si un pristav (pârgar) 
strigă: »Cine face ca ei, ca ei să pateasca! 
Nu ne-am sculat pentru a fură, ci pentru 
dreptate! « 

Pentru siguranța deplină a familiilor 
boiereşti, nevinovate, Domnul Tudor po- 
runci egumenului dela mănăstirea Horez, 
cea zidită de Constantin Vodă Brânco- 
veanu, Grecului Chrisant, să adăpostească 
şi ocroteasca acolo »familiile cele cinstite «, 
dându-le »toate cele trebuincioase, hrana 
Domniilor lor si a oamenilor, lucru de 
care nu se prea bucură egumenul cel 
sgârcit. 


Mai departe înaintă. Tudor spre Slatina, 
care l-a primit, ca pe un mântuitor, cu 

sunet de clopote si cu mare alaiu. De 
aici a trimis pe ispravnicul Solomon fa 
Craiova, unde boierii cei mari se inca- 
patinau si nu voiau sa recunoască pe 
Domnul Tudor si drepturile cerute de el 
pentru popor, precum nu voiau sa recu- 
noască acestea nici boierii dela Bucureşti. 
De aceea Tudor a scris, scurt $i cuprin- 
zător, către Pitar Hârşu, aga al Craiovei: 
» Aflat-am ca tu şi ai tai uneltesti zavistii 
împotriva mea. Dacă de acu peste trei 
ceasuri nu te-ai ridică tu si cu ai tăi şi 
să parasesti Craiova, dat-am poruncă 
oamenilor mei să-ţi taie capul. Theodoru«. 
Acest ispravnic Solomon cârmui Oltenia 
cu alți ispravnici aleși de popor. 

La Slatina îi mai veni, pe neașteptate, 
ştirea că Alexandru Ipsilanti cu eteristii 
e pe drum spre Bucureşti. Gândul cel 
dintâiu al lui Tudor a fost: »Ce caută 
Ipsilanti in Bucuresti? Locul lui nu e 
acolo !« 


In 8 Martie Tudor se îndreptă cu o 
proclamaţie şi către locuitorii Bucureşiilor. 
El vorbea nu către boierii cei mari, Cari 
nu ascultau de el, ci către bietii boier- 


Í 


„54 


nasi, către mestesugarii breslasi şi către 
toată saracimea. Pe meșteşugari îi rugă 
să-i trimeată câte un meşter de fiecare 
breaslă. Nu eră însă, cine să răspân- 
deasca aceasta poftire la tabara »noro- 
dului«. 

Tot atunci sosi $i scrisoarea lui Ipsi- 
lanti către mitropolitul si boierii tarei ro- 
“mâneşti, în care se spunea că puternica 
împărăție rusească va opri orice, »nava- 
lire a barbarilor« si cerca să-i incredin- 
teze ca generalul Wittgenstein ar fi primit 
poruncă sa vină cu ostirile ruseşti la 
granița Basarabiei. | 
„ Stirile acestea înspăimântară pe boieri, 
şi cei mai multi au început să fuga din 
Bucureşti. 

Puţinii boieri, cari mai ramasera în 
capitală, trimiseră la 15 Martie pe episco- 
pul Ilarion al Argeșului la prietenul său 
Tudor. Acesta se află acum la mănăstirea 
Ciorogârla şi aveă de gând să-i scurteze 
pe toţi boierii din divan de o palma, ca 
să faca ceva cu ei. Prietenul său Ilarion 
il îndemnă să-i crute, si izbuti. 

In ziua următoare (16 Martie) Tudor 
lămureă pentru cea din urmă data pe 


55 


Bucuresteni întrun cuvânt, care zicea 
între altele: » Bărbaţi, fraţi! ardicarea mea 
na fost şi nu este pentru alt scop, decât 
pentru reîntoarcerea drepturilor acestei 
de Dumnezeu păzite tari, care din ve- 
chime le-a avut și niciodată de nimeni 
cu sabia nu i sau luat... Dela o vreme, 
însă, din pricina mârşavei legături a boje- 
rilor pământeni cu trimişii după vremi 
de către Poarta Otomană, Domnii greci, 
cu totul ni Sau călcat si ni sau îngropat, 
incât, după cum vedeţi am ajuns mai rau 
decât cei robiți. Şi nici acum acei cari 
se chiamă boieri, nu se înduplecă a ieși 
din intunerecul în care se găsesc, şi de 
a-şi scoate neamul şi țara ia lumina ade- 
văratelor ei drepturi«. 

Această proclamatiune Domnul Tudor 
lăsă să o cetească căpitanii pandurilor 
şi preoţii la toate răspânitiile orașului, ca 
să aibă ştirea de ea toată lumea. Puse 
străji apoi în toate părțile pentru a îm- 
piedecă fuga boierilor si pentru a dă de 
veste de venirea Turcilor sau a eteriştilor. 

Când a intrat la 17 Martie în București 
voiă să intre la mitropolie. Era însă in- 
chisă. Bimbasa Sava stăpânea acolo. Deși 

i-a cazut greu lui Tudor sa vada un strein 
cocotat intre zidurile mitropoliei, el totus 
şi-a călcat pe inimă si na luat cu sila 
sfânta mitropolie, fiindcă na venit să ia 
cu sabia biserica tarei. Intrarea lui Tudor 
în Bucuresti a fost adevărată intrare de 
Domn.  Domnească-i erà înfăţişarea; 
domnesc steagul albastru cu vulturul; 
domnească podoaba capului său frumos, 
un islic cu fundul alb, cum numai domnii 
aveau voie să poarte, — celealalte haine 
erau țărănești, cum le avuse și mai înainte 
ca comandir al pandurilor în răsboiul 
ruso-turc 1806—1812. 

A tras atunci la casele banului Brânco- 
veanu dela poalele mitropoliei, iar tabăra 
şi-a asezat-o la mănăstirea Cotrocenilor. 


La 20 Martie se îndreaptă din nou 
către tofi fiii tarei, boieri si țărani de o 
potrivă — ceeace e o nouă îndreptare 
în purtarea lui Tudor — aducându-le 
aminte, că sunt »parti ale unui neam«, 
de aceea chema pe toţi fara deosebire: 
»Sa ne unim dar cu toții, mici şi mari, 
si, ca nişte frati, fii ai uneia maice, să 
lucrăm cu toții împreună, fiecare după 

destoinicia sa, pentru câştigarea şi naș- 
terea a doua a dreptatilor noastre«. 

In altă proclamatiune Domnul Tudor 
recunoaşte ca sunt »multi patrioţi boieri<, 
de aceea va face pe oştenii săi să 
cinstească »vremelnica stăpânire a farei« 
și poruncile ei »intradevar folositoare 
patriei side mare trebuinta obstiei noro- 
duluis. Pe săteni îi chiamă să plătească 
birurile si dările. Cine vrea să fie scutit 
de ele, să vină în tabără, la »adunarea 
norodului<, care acum începeă să se în- 
chine boierilor patrioți. 

Cine erau aceştia? 

Intâiu bătrânul Grigore Băleanu, boier 
cu multă carte grecească, dar cald spri- 
“jinitor al învățământului românesc, (el 
tipări »Povatuitorul< redesteptatorului 
dascal al neamului Gheorghe Lazar), apoi 
Alexandru Nenciulescu om linistit si de 
isprava, Nicolae Vacarescu, despre care 
a mai fost vorba, Alexandru Filipescu, 
numit şi Vulpe, apoi Grecii: Mihalachi 
Manu şi Alexandru Vilară. | 

In schimb şi boierii au dat un »inscris<«, 
cumca »pornirea Dumnealui Sluger Tudor 
Viadimirescu nu este rea si vatamatoare 

nici în parte fiecăruia nici patriei, ci folo- 
sitoare şi izbăvitoare, si norodului spre 
uşurință«, de aceea se zice mai departe 
»l-am primit toată orașul Bucuresti cu 
drag şi braţe dechise«. In sfârşit, cine ar 
unelti împotriva lui e vrajmas al patriei 
Si să se pedepsească »după hotărirea 
pravilelor <. 

Se mai făcură niște cereri către Țarul 
să trimită armată în ţară ca în răsboiul 
1806—1812 şi către Sultanul. Aceasta 
eră ceva mai lungă (se numea »arz<) și 
cuprindea multe lucruri bune pentru noua 
oranduire a ţărei, pe lângă atâtea altele, 
spuse la întâmplare. Astfel se cerea, ca 
Domnul tarei, să nu aducă mai multi ca 
patru boieri greci cu sine, când vine în 
domnie. Din mănăstiri să iasă călugării 
greci şi din veniturile lor să se întemeieze 
scoli, în cari să se înveţe si limba tur- 
cească. Să fie numai patru dijme, nu şase 
ca până acum. Măriurile să aibă pret 
hotărît. Vami să nu mai fie decât la ho- 
tare. Dregătoriile și scaunele arhiereşti 
să nu se vânză la mezat (licitaţie); ori- 
cine să se înalțe, numai dacă e vrednic. 
Să se imputineze numarul judecatorilor 

si să se micească plata pentru facerea 
hrisoavelor. Sa nu mai fie nici căpitani 
prin judeţe, fiindcă prea apasă poporul. 
Să nu mai rămână companii de negustori, 
nici privilegii de negot, ci oricine să poată 
vinde pentru a se iefteni traiul. Să fie crutati 
mesterii saraci, ca si streinii, cari la in- 
ceput nu vor plăti bir. Nici păstorii din 
Ardeal, Mocanii cu oile, să nu mai fie su- 
parati. Podurile, adică bârnele de lemn 
ce acopereau stradele Bucureştilor să nu 
se mai plătească cu banii tarei, ci numai 
cu veniturile vămii domneşti. Trasurile 
„aurite, islicele, cu care se mandreau atâţia, 
Sa nu mai fie îngăduite decât Domnilor 
şi rudelor lor. — Se cerea, în sfârşit, 
pedepsirea unor mari vinovaţi de atunci. 
Astfel a neamului de »ucigaşi şi hoti«, care 
era al Domnului mort de curând, Alexandru 
Suţu. A căminarului Bibica, un boier 
oltean. Al stolnicului Viisoreanu, din ace- 
leasi parti. A samesului Hagi-lenuş, un 
neoutator bogat din Craiova. A boierului 
grec Alecu Vilara. A unui vistiernic Belu 
și a unui stolnic Chiriac, despre cari zi- 
cala cunoscută spuneă că Belu belește, 
Chiriac pecetluește.. 

In locul strajelor de Arnauti, streini 
de până acum, se cerea armată roma- 
nească de 4000 de panduri şi numai 200 
de Arnăuţi. Pentru Tudor se cerea dela 
inalta Poartă: »Slugerul Tudor Vladi- 
mirescu, care e privit de tof poporul 
românesc ca un binefăcător şi un părinte, 
să fie ales și rânduit căpetenia și câr- 
muitorul nostru, spre ar fi cu grijă, îm- 
preună cu alți fruntași, la binele din 
launiru si din afară.« 


Y 


Vremuri de cumpănă. 


Bimbaşa Sava, care stim că se insta- 
panise la mitropolie in deal, n’a deschis 
porțile înaintea Domnului Tudor, a primit 
însă numai decât pe oamenii lui Alexandru 
Ipsilanti si înfipse steagul eteriei pe zidu- 
rile mitropoliei. Aceasta voiă să arate, 
cine este adevăratul Domn al Tarei 
Româneşti. 

De altfel boierii cei mai multi mai 
bine voiau pe Alexandru Ipsilanti, fiul de 
Domn, decât pe boernasul din Mehedinţi. 

In curând aveau să urmeze zile grele 
si pentru eteriști. 

Sultanul, auzind de mișcarea pornită 
împotriva sa de Ipsilanti, a zis: »Ghiaur- 
lara kilitz!« (Sabie pentru necredinciosi!) 
Si porunci numai decât patriarhului din 
Constantinopol să afuriseasca pe toți 
eteriştii. Patriarhul, de frica, facu o afuri- 
senie, pe care o trimise mitropolitului 
Tarei Românești, si în care ziceă: »Recu- 
nostinta către binefăcători e temelia 
moralei. Acesta e un adevăr mai luminos 
decât soarele. Acela care primeşte un 
bine si se arată nerecunoscător, este cel 
mai rău dintre oameni. Sfânta Scriptură 
se ridică împotriva acestei rautati, neier- 
tată chiar de Domnul Isus, precum ne 
arată pilda lui luda. Când această nerecu- 
nostinta se răsvrăteşte si se leagă cu 
Duhul rautatii împotriva Prea: Puternicei 
si netarmuritei Imparatii, atunci ea păti- 
meşte . şi impotriva lui Dumnezeu, căci 
scris-a Sfânta Carte, că nu e împărăție 
şi stăpânire, care să nu fie orânduită de 
Dumnezeu. Cine se răsvrătește împotriva 
acesteia de Dumnezeu orânduită stăpâ- 
nire, acela se  răsvrătește împotriva 

voinței lui Dumnezeu«. (In treacăt fie zis, 
cu toată afurisenia aruncată de Patriarh 
asupra eteristilor, Turcii nu-l crutara, cand 
văzură că Ghiaurii nu se mai astâmpără, 
ci-l uciseră și-l lăsară spânzurat trei zile 
ja poarta Patriarhatului, batjocorit de 
Turci şi de Evrei, până când, în sfârşit, 
aceştia l-au scos, l-au târit pe străzi şi 
l-au asvârlit in mare). 

Rusia, care a întețit mereu focul ras- 
coalei la raialele (supușii creștini) Turciei, 
se văzu nevoită să declare acum prin 
consulul din Bucuresti, Pinis, şi, când 
acesta părăsi capitala, prin locțiitorul. sau, 
că ea nu numai că nu dă sprijin »turbură- 
torilor linistei« în ţările dunărene, dar e 
deadreptul învoită să vină cât mai curând 
oştirile turceşti răsbunătoare. 

Venirea acestor ostiri turcești eră stărui- 
tor ceruta de caimacamul lancu Samurcas, 
fratele vornicului Constantin, precum si 
„de alti boieri, şi ea nu avea să întârzie 
mulf. 

Nu-i mirare, ca, in fata acestor primejdii, 
boierii, cari înclinau spre Rusia, au trimis 
o nouă jalbă către Tar si către generalul 
rus din Basarabia, Wittgenstein, să vină 

cat mai de graba in tara, deoarece aceasta 
nu e in siguranță, decât dacă e umbrită 
»de aripile vulturului imparatesc«. Toate 
aceste cereri aflau însă urechi surde. 
Intre astiel de împrejurări e de-inteles, 
pentruce a spus Tudor Vladimirescu pentru 
a doua oară consulului austriac Udritzki, 
în casa lui Gugiu, unde veni însoţit de 
căpetenia Sârbilor si Bulgarilor, Hagi 
Prodan, în frunte cu 500 de calari dupa 
el, că nu va putea merge niciodată împre- 
ună cu Alexandru Ipsilanti, pânăce nu-i 
va fi dat dovezi, că e în adevăr imputer- 
nicit la fapta sa de o Putere mai înaltă 
(Rusia), căci el nu e de loc gata a vărsă 
pentru tara grecească sângele Românilor. 
Mai mult! Tudor trimite la 12 Aprilie 
scrisoare la Pașa din Giurgiu să vină un 
»efendi« la fata locului să se incredinteze 
despre toate. Au si venit Turci de mai 
-= multe-ori la Domnul Tudor să stiriceasca 
despre oastea lui taraneasca si despre 
rosturile ei. Ba Tudor instiinté si pe 
caimacamii lui Scarlat Voda Callimachi, 
adapostiti peste Dunăre, că se pot în- 
toarce în dragă voie la Bucuresti $i pot 
merge si la Craiova, insotiti de 100 

de Turci pentru siguranţa lor. Cu toate 
lămuririle date şi luate la fata locului, ceł 
mari şi tari din Constantinopol socoteau 
deopotrivă de păcătos pe Tudor ca şi 
pe Ipsilanti. 


P 
f 
Eteristii in Bucuresti. Ipsilanti 
Si Tudor. 


Deşì- s'a sculat cu gândul sa desro- 
beasca Grecia, Ipsilanti se ferea sa ia 
lupta fatis cu Turcii. De aceea grosul 
armatei şi-l tinea departe, către munți, la 
Târgovişte, el stă la Ploiești, iar gene- 
ralul său, Caravia, eră ținut la Galati. 

Voind să cunoască mai de aproape 
gândurile lui Tudor, Ipsilanti se hotări 
să intre in Bucuresti si el, chipurile 
să-şi sfinteasca a doua oară steagurile si 
la mitropolia Ungro-Vlahiei, fiindcă nu 
erau destul de sfintite cu cea dela laşi. 
Sub ocrotirea lui bimbaşa Sava şi cu 
ingaduirea lui Tudor aceasta nouă sfin- 
tire de“ Sigagun se si făcù in ziua de 

23 Martie. Dupa sfintire, armata de stran- 
sură a lui Ipsilanti, în frunte cu batalionul 
sacru, cutreierară,, cântând cântece ras- 
boinice grecești, străzile Bucureştilor. 
Bucureştenii, văzând ce armată amărită 
vrea să cucerească Stambulul şi să mân- 
tuească Grecia, i-au făcut următoarele 
versuri de batjocură: 


I psilant e feldmarşal, 
Pendedeca ghinarar, 
Ofiferii cei mai mari, 
Covrigari si placintari. 


Tudor nevoind sa dea fata cu Ipsilanti 

a parasit casele boierului Grigore Baleanu, 
unde statea pana atunci si s’a dus intre 
pandurii sai la mănăstirea Cotroceni. 
Udritzki, consulul austriac, dela care avem 
cele mai bune şi mai sigure ştiri asupra 
miscarei dela 1821, nu ştie nimic despre 
o întâlnire a lui Tudor cu Ipsilanti. Totus © 
sunt unele amintiri si însemnări despre 
o astfel de întâlnire, care sar fi întâmplat 
în modul următor la Colentina: | 
Tudor, însoțit de episcopul Ilarion, care 
făceă pe tălmaciul, fiindcă Tudor nu vorbeă 
5 

grecește, ar fi fost agrait de Ipsilanti cu 
cuvintele : 

— Eo bucurie pentru mine sa salut 
pe căpitanul pandurilor, care pentru ptr- 
tarea sa vitejeasca a primit dela tatăl 
meu rangul de Sluger şi dela împăratul 
Rusiei ordinul Sfântului Viadimir. 

Poftind apoi pe oaspeţi să şadă, ar 
fi adaos: 

— Planurile mele, scopulrăscoaiei noas- 
tre sunt pe deplin cunoscute prin procla- 
matiunile mele şi prin comunicările făcute 
de doctorul Christaris, de căpitanul Ior- 
dache side secretarii consulatului rusesc, 
Dorintele poporului român îmi sunt dea- 
semenea cunoscute. Cum dorința de a 
scăpă de jugul turcesc e împărtăşită și 
de poporul elin, eu așteptca pandurii sa 
stea ca frați alături de eteriști în timpul 
luptei. 

Tudor răspunse: 

— In adevăr, popoarele amândouă 
luptă pentru libertate, dar nu împotriva 
aceluiaş dușman. Dusmanul Românilor e 
destrăbălarea, pe care domnii streini şi 
boierii stricati au adus-o în ţară. Sultanul 
cunoaşte suferinţele noastre şi dela dânsul 

-asteptam ajutor. Campuide luptănu e acelaş. 
Al Domniei-Voastre e dincolo de Dunăre. 
Nu încap două sabii in aceeas teacă. 

Uimit de îndrăsneala cu care-i vorbi, 
Ipsilanti l-a agrait: 

— Parucicule ! 

Tudor îi spuse: 

— Nu mai sunt parucic! Contele Capo 
d'Istria în. scrisoarea sa către Pinis, în care 
osandeste răscoala poporului românesc, 
mi-a trimis vorbă, că Țarul mi-a luai 
rangul de parucic şi dreptul de a purtă 
ordinul Sfântului Vladimir. Prin urmare, 
nu e în interesul “eteriei să-mi ceară 
ajutor, mai ales dacă în adevăr Țarul 
are de gând să sprijine pe Greci. 

Ipsilanti l-ar mai îi întrebat: 

— De ce a facut Slugerul jurământul 
eteristilor si de ce sa prins frate de 
cruce cu Iordache Olimpiotul? 

— Ca să-l tina, când Grecii vor părăsi 
țara! îu răspunsul lui Tudor, care mai 
zise: De altminirelea nu mi-am călcat 
jurământul. N’am făptuit nimic cu dus- 
mănie împotriva Grecilor. | 

Asa sar fi despărțit fără sa se inte- 
leagă: Domnul Tudor ai Românilor și 

5* 

Alexandru Ipsilanti al eteriei Grecilor si 
ciocoilor. Cel dintâiu spunea cu hotărire: 
România a Românilor, Grecia a Grecilor. 
Cel de al doilea voia nu numai Grecia 
liberă pe seama Grecilor, ci voia să facă 
și din România o fiică a Greciei mari. 
Lucruri anevoie de împăcat. De aceea 
unul sau altul, trebuia să fie înlăturat. 


$ 
Frământări. 

Ipsilanti na intrat deageaba în Bucu- 
resti. El a cerut boierilor, cari îl cerce- 
tară, cum cercetaseră mai înainte şi pe 
Domnul Tudor, să-l împrumute cu două 
milioane de lei. Cerea mult, să capete 
cât de putin. Și a căpătat dela preoţi o 
sută de mii de lei, iar dela Evreii din 
Bucureşti 20.000 de lei. 

Tot cu prilejul intrarei sale în Buai 
resti, Ipsilanti se folosì de toate apucă- 
turile pentru a înstreinà inimile boierilor 
de boernasul dela Mehedinţi ajuns »domn«. 


Şi nu-i eră prea greu să tacă aceasta, 
me OATRCE era fiul fostului domn roman, 

Constantin Ipsilanti, si erà înrudit cu o 
mulțime de familii fruntase, între altele 
cu Văcăreştii. 

Dar nu numai boierii cei mari trăgeau 
mai mult la Ipsilanti decât la Tudor, ci 
şi Sârbii, Bulgarii, Arnautii si streinii cei 
multi din tabăra lui. Aceasta si din pri- 
cina că Ipsilanti le dă voie să fure şisă 
jafueasca, pe cand: Tudor oprea şi pedepsea 
amar orice nelegiuire de acest soiu. 

Venind la 1 Aprilie vestea, ca armata 
turceasca se apropie de Bucuresti, Ipsi- 
lanti, care nu cuteză să se măsoare cu 
păgânul, părăsi tabăra dela Colentina și 
se indrepta spre Târgoviște, unde lăsă 
să se facă şanţuri si să se întărească 
zidurile sfărâmate din vremea lui Sinan- 
Pasa şi a lui Mihai-Viteazul. 

Reintorcandu-se într'acestea unii boieri, 
pribegiti la Brasov, inaintara un alt »arz« 
(scrisoare) către Sultanul în care spuneau, 
ca cele scrise mai înainte împreună cu 
Tudor nu trebuie luate în seamă, fiindcă 
Sau scris de sila, precum sunt siliți și 
acum să i se supună. Când însă încercă 
mitropolitul să fuga din Bucuresti, cu 
moaştele Sfântului Dumitru în ziua de 

2 Aprilie, Tudor şi Bucurestenii îl impie- 
decara. Mitropolitul a rămas în capitală, 
dar a cerut lui Tudor să urmeze pilda 
lui Ipsilanti: să părăsească şi el Cotrocenii, 
cum .a părăsit acesta Colentina. E de 
însemnat că Tudor se întărise bine cu 
pandurii săi la Cotroceni. Săpase șanțuri. 
_Strânse vre-o seapte tunuri. Deprinse 
oamenii cu mișcările răsboiului. Oament 
de-ai lui erau acum, cu invoirea lui bim- 
basa Sava, si la biserica Mihai-Voda şi 
în grădina logofătului Belu şi în biserica 
Antim. 

La 9 Aprilie a venit un căminar Alecu, 
trimis de caimacamii lui Scarlat Vodă 
Callimachi, să afle dorințele tarei. La 
11 Aprilie el fu dus cu alaiu frumos de 
400 panduri la mitropolie. Se ceru din 
nou un comisar turcesc, care să cerceteze 
toate încălcările si suferințele Românilor. 
Acum spunea limped Tudor, să nu mai fie 
Domni greci în Tara Românească. Boierii, 
de silă, iscăliră şi de astădată, dar se 
știă, ce înseamnă iscăliturile lor. 

Ei încercară din nou să fuga din 
„Bucureşti, în frunte cu mitropolitul, când 
_ Tudor porunci să se adune toţi în casa 

dela Belvedere a Goleştilor. Belvedere 
era in bataia tunului celui mare dela 
Cotroceni, cu care zilnic se făceau încer- 
cări. Pandurii rugară pe dascălul Gheorghe 
Lazar, care învățase în Viena şi ingineria, 
să-l aşeze, zicând: »Să vină Neamtul să 
ne îndrepte tunul«. Şi Lazăr il îndreptă 
aşa de bine, încât ghiuleaua căzu tocmai 
în curtea casei dela Belvedere. Casa se 
cutremură, ferestrele se sguduiră si mai 
multe se sparseră. Celor închişi în casă 
le ingheta sângele in vine de spaimă, și 
căutară tremurând pe căpitanul de, pan- 
duri, care le zise: » Nu vă speriați! Pomnul 
Tudor a vrut să vă dovedească, că se 
gândește la Dumneavoastră. 

Am amintit întâmplarea aceasta pentru 
a arătă că îndreptarea puterei trebuie să 
vină dela minte şi că armata trebuie să 
meargă mână în mână cu ştiinţa. 


e 4 g 


ee 


Nouăle orândueli ale lui Tudor. 
Masurile luate de Turci. 


Pastile anului 1821 cazura pe ziua de 
10 Aprilie. 


Ai fi cugetat ca sarbatoarea invierei 
Domnului să aducă pace și buna inte- 
legere între oameni, O nouă viata, cu noua 
porniri spre bine. Dar nu! ipsilanti cerea 
din nou lui Tudor si stăpânirei româneşti 
a tarei să-și tina fagaduiala dată eteriei 
grecești. Tudor a răspuns foarte limpede: 
Tara na îăgăduit nimic, şi nu i se poate 
face nici o mustrare pentru călcări de 
fagaduiala. Vor fi şi mai departe cu toată 
cinstea şi! bunăvoința pentru toți oamenii 
de omenie, dar să înceteze Grecii cu 
jafurile şi jignirile. Ele au ajuns la culme. 
Apoi întrebă cu atâta dreptate: »Ce pot 
avea laolaltă, în adevăr, Dacii si Elinii? 
Ce parte au să aştepte Dacii din buna 
Stare’ viitoare a Elinilor«? Grecii mai 
erau musirati și pentru starea de ticăloşie, 
în care au dus Tara Romaneasca, atat de 

primitoare, prin care ei spuneau ca vreau 
numai să treacă. Zilnic »cer lucruri cu 
neputinţă dela un popor sărace. Ipsilanti 
e chemat să dovedească, ce împuternicire 
are dela. Ţarul Rusiei, pe care îl pome- 
neste atât de des. lar dacă voeste să se 
arate om de pace şi cu dragoste pentru 
tara noastră, care il găzdueşte, să-şi cheme 
ispravnicii greci trimişi în fară pentru 
strângerea de biruri. - 

Pe la mijlocul lui Aprilie Turcii înain- 
tează spre capitală şi ajung până la satul 
Belciugatul, La vestea aceasta bimbasa 
Sava voia să fuga din Bucuresti. Fu oprit 
însă în loc de Tudor. 

Ispravnicul Solomon, pe care Tudor 
il lăsase în Craiova, primi poruncă să 
alunge pe vamesii greci dela Câineni si 
să tina bine mănăstirile, unde avea de 
gând. să se retragă, până ce va vedea, 


- cum se desvoalta lucrurile. Tudor mai 


despărți pe streinii din oastea sa, în număr 
de 600, trimitandu-i la mitropolie sub con- 
ducerea căpitanilor bulgari, Machedonschi 
și Prodan. Alţi 600 de țărani, oaste curat 
românească, aşteptă să-i vină din Oltenia, 
izvorul luptătorilor pentru binele românesc. 

La 13 Maiu, Turcii din Silistra si cei 
din Giurgiu trecura in tara peniru a pe- 
depsi pe răsculați. Comandant era pasa 
din Silistra. Strogonov, reprezentantul! 
Rusiei la Constantinopol, sa împotrivit din 
toate puterile la această trecere, fiindcă 
voiă să-l scape pe Ipsilanti cu orice pret. 
Totul a fost în zadar. Zadarnice au îost 
si silintele Domnului Tudor, să dovedească 
Turcilor, ca el si ai lui nu sunt rasvratifi 
impotriva Sultanului sau a împărăției tur- 
cești, ci numai împotriva destrăbălărei si 
ticalosiei celor răi din fara, cari apasă şi 
nenorocesc poporul. El wa fost luat in 
seamă. | 

Turcii nu cunoşteau decât două soiuri 
de oameni: robi şi duşmani. Cine nu eră 
una, trebuia să fie, neapărat, alta. 


Y 

Retragerea, tradarea si moartea 
lui Tudor. 


In fata acestor masuri luate de Turci, 
Domnul Tudor mai puse odata pe boierii 
dela Belvedere să iscaleasca o scrisoare 
către congresul de pace dela Laibach. 
Dar cine eră să-şi bată capul acolo cu 
un biet popor, sfasiat și prădat de păgâni | 
si creștini de o potriva?! 

La 15 Maiu, Tudor părăsi mănăstirea 
Cotrocenilor, lăsând acolo de pază numai 
un călugăr bătrân. Bimbaşa Sava încă 
părăsi .Bucurestii, asezandu-si Arnăuţii 
în mănăstirile din marginea orașului. Toţi 
boierii fugira* la Braşov. Orașul era pustiu. 
=- Insus mitropolitul isi părăsi turma, lăsând-o 
pradă lupilor hemisiţi. Peste câteva cea- 
suri o ceată de 1000 de Turci intra în > 
București, venind de pe drumu! Giur- 
gtului. 

Tudor nu putea lua drumul Slatinei, 
fiindcă el nu voiă să se lupte cu Turcii, 

ci sase retraga la adaposturile lui sigure 
dela mănăstirile Olteniei, asteptand in 
linişte schimbarea vremurilor. Isi cauta 
deci un alt vad al Oltului pe la Gaiesti 
Si Pitesti. 


Pe drum se. întâlni, fireşte, cu cete 
destrăbălate de eteristi, cari prădau, furau, 
jăfuiau si ucideau ziua la amiazi. Intre 
oamenii lui Tudor încă erau, cari doreau 
să facă la fel, zicând, precum stim deja: 
> Acum e vremea Sa ne imbogatim ; cum 
an luat altii dela noi, sa luäm si noi dela 
alții e. 


Aceştia cântau nu numai cântece fru- 
moase, de haiducie și de vitejie, ca acesta: 


Inchina-mas si nam cui, 
Păsurile ca să-mi sputu., 
Inchina-m'as brazilor, 
Brazilor şi fagilor. 

Dar sunt fagii departahi, 
Brazii 'n muche ridicati. 
Inchină-maş ulmilor, 
Ulmilor, stejarilor, 

Că sunt ulmii mai stufosi 
Și sfejarii mai umbrosi. 

Olmu-mi este verisor, 

lar stejarul fratior. 

Că la vreme şi la zor 

Mult. mi-a fost dăruitor. 
Mi-a dat ulmul roate mici - 
Și maciuci pe fa voinici." 
lar sfejarul mi-a tot dat 
Fus de moară, stâlp de vad 
Și vreo patruzeci de pari 
Pentru spete de tâlhari. 


“ci şi altele mai crâncene ca: 


Frunză verde usturoiu, 
Tu nai lege mâl ciocoiu.! 
De te-aş prinde în rasboiu, 
Cu maciuci ca să te motu, 
Să te moiu, să de jupoiu: 
Ca cu pielea de ciocoiu 
Am sa-mi fac opinca mea, 
Ca Doamna lui Caragea 
Ce-si făcu o malotea 
Imblanita de pagan 

Tot cu piele de Roman. 


(Cateva din acesta cantece alaturam 
si la sfarsitul acestei istorii!) 

Domnul Tudor tinea insa foarte mult, 
ca oamenii lui sa fie cinstiți $i să nu 

pradeze pe nimeni. Jaful eteristilor era 
însă cu lipiciu. Au început să prade si 
oamenii lui Tudor. Acestă însă nu glumea. 
Pe care-l afla vinovat cu ceva, il si 
omora. Pe drumul dela Bucuresti pana 
la Golesti el omori 33 de ostaşi vinovați 
de pradaciuni, furtisaguri, răpiri şi altele 
ca acestea. El zicea: Hotia e o ruşine, 
de care nu te spală nici chiar moartea 
vitejească. Si nu-mi vine să crez că 
vreunul ar voi să steă ca hot înaintea 
lui Dumnezeu. — Nu ne-am sculat, ca 
să jăfuim pe fratii nostri. Şi Turcilor şi 
Ruşilor ne-am plâns împotriva acelora, cari 
fură pe ţărani, și acuma venim noi să ne ară- 
tam la un fel cu jafuitorii? Cât timp vom 
asupri pe frații nostri, cari vedeţi că ne 
ajută si cu merindele şi cu căruțele lor, nici 
odată dreptate nu vom dobândi. Pentru 
atare fapte vom fi huliti si de Dumnezeu 
și de oameni. Cine dreptate cere, drep- 
tate să facă. Eu însă vă spun, de se mai 
plange,un țăran, că i sa îurat cel mai 
mic lucru, sau că cu sila i sa luat, să 
ştiţi, că îl ucid pe prădător. 

Mai mult. Tudor făcuse răspunzători 
pe căpitanii săi pentru jafurile ostasilor. 

Toţi căpitanii au fost învoiți cu porunca 
aceasta, afară de Oarca, Cutui, Urdareanu 
si Enescu, cari îi spuseră că a păzi pe 
ostaşi de furtisaguri ar insemna a pazi 
crângul cu iepuri. Lucrul acesta infuria 
atât de mult pe. Tudor, încât îl spânzură 
si pe Urdăreanu, unul din cei patru capi- 
tani răsculați împotriva lui. 

Spre marea lui nenorocire însă. De 
împrejurarea aceasta se folosira dușmanii 
lui neimpacati Machedonschi, Prodan, 
Jordachi Olimpiotul si alti streini să atite 
pe căpitani si pe panduri împotriva lui, 
zicandu-le: Vite incaltate! N’aveti sânge 
în vine? Suferiti să vă ucidă pentru o 
tramba de pânză? Credeţi că puteţi da 
seama pandurilor voştri de ce sa petrecut? 

Uneltirile dușmane au prins. Căpitanii 
toți strigară: »Nu-l mai voim pe Domnul 
Tudor! Voim pe Hagi Prodan şi pe 
Machedonschi!« 

S'a întâmplat la ceeace se așteptase 
Tudor: Grecii îl prinseră în cursă. Nu 
se aşteptase însă, ca chiar Oltenii să: 
să-l ducă în cursă. La plecare a dat 
tunarului său credincios, Caleteanu, sabia 
si inelul, zicând: »De ne-om revedea, 

mi-o dai înapoi; de nu, tine-o in amin- 
tirea prieteniei mele. la si inelul acesta, 
pe care îl am dela parinti«. 

Si nu Sau mai revăzut. Incălecând pe 
cal, căpitanul bulgar Ghenciu îi luă hatu- 
rile din mână,în semn că nu mai conduce 
el. Pandurii văzură lucrul acesta, şi ră- 
maseră intunecati şi neclintiti E una 
din cele mai rusinoase fapte săvârșite 
de ai noştri. Ea nu-și găseşte seamăn 
decât în uciderea lui Mihai-Viteazul şi în 
detronarea lui Cuza-Vodă, pe cari iaras 
le priviră Românii nepăsători, fără ca 
cineva să se ridice pentru răsbunarea lor. 

Se zice, că unii dintre panduri l-ar fi 
intrebat, cu toate acestea, pe Domnul 
Tudor in clipa, când a fost ridicat de 
dușmanii Sai, şi dus la judecată înaintea 
lui Ipsilanti: | 

— Dar pe noi cui ne lași, boierule? 

— Corbilor şi cânilor, cari or să va 
mânânce, le răspunse Tudor, căci nu m aji 
ascultat ce vam poruncit. 

Și aşa sa şi întâmplat. 

Ne mai fiind Domnul Tudor în mij- 
locul pandurilor, se risipi întreaga tabără. 
Lipseă omul, care aveă ochiul peste tot, 


81 


care cunostea pe fiecare în parte, îi cu- 
nostea gandul Si graiul, stia de unde se 
trage şi unde năzuește. De aceea au ple- 
“cat care în cotro, să- și vadă de casă şi 
de familie. 


Dela Golesti Tudor fu dus la Targo- 
viste, peste Pitesti si Câmpulung. In Târ- 
govişte a fost pus călare pe o martoaga. 
Picioarele lui, in scarile de lemn, erau 
legate cu un lanț pe sub pântecele calu- 
lui. Aici aveă să-i fie locul de osândă. 
Intro fântână părăsită, la marginea ora- 
şului, sub dealul pe care e zidită mănă- 
stirea Dealului cu capul lui Mihai-Viteazul, 
a fost aruncat trupul lui, ciopârtit de iata- 
ganele Grecilor: Orfano, Cavaleropulo si 
Garnovschi, in noaptea de 26 spre 27 Maiu, 
la ceasurile cand numai talharii fac ispravi. 

Asa a pierit Domnul Tudor din Via- 
dimiri. 

Dacă am voi să cuprindem în puţine 
cuvinte tot sbuciumul vieţii sale, abia am 
afla altele mai potrivite decât acestea ale 
marelui nostru istoric Nicolae lorga: »Nu 
se poate zice că Tudor a căzut orbește 
în prăpastie. El a înțeles şi slăbiciunea 

sa fata de Turci, şi încurcătura in care 
trebuia să se sbata fata de eteriști, si 
putinul temeiu ce trebuia pus pe boieri. 
A facut tot ce se putea face de un om: 
necunoscut, fara mijloace, fara adevarati 
sfătuitori și fara sprijinitori trainici. Sa 
căsnit din răsputeri să-şi strângă legătu- 
rile. Si, desi era un indrasnet, el na fost 
un nerabdator, un pripit, ci pana la capat 
a judecat toate cu multă cumintenie rece, 
cu multă înțelepciune de om mare, deprins 
și cu binele şi cu răul în viata. A chibzuit, 
a socotit, a potrivit, — nu fara izbândă 
de multe ori. A dovedit, că ştie să cân- 
tărească oamenii si lucrurile, că prevede 
primejdia si se poate ferì, că nu calcă 
decât unde e sigur. că va întâlni pământ 
statornic. Fără a se lăudă si a minți, ca 
duşmanii săi, el sa păstrat multă vreme 
teafar, nevătămat, sigur pe el si oastea 
sa, deopotrivă. Dar o putere mai mare 
decât voinţa lui îl tara spre peire«. 


` 

Sfârşit. 


Aceiaş putere mare, care conduce | 
totul în lume, şi căruia îi zicem Dum- 
nezeu, a dat răsplata cuvenită şi duşmanilor 
săi. Peste câteva săptămâni (7 Iunie) 
Grecii lui Ipsilanti, în frunte cu batalionul 
Sacru, fură sdrobifi cu desăvârşire de 
Turci la Drăgăşani pe Olt. Cei scapati de 
acolo fugira ca iepurii, încât Ipsilanti nu 
găseă cuvinte destul de aspre pentru 
înfierarea lor. El ziceă în cea din urmă 
cuvântare a sa către armata grecească: 
» Ostaşilor! Dar ce zic? Blestem si bat- 
jocură ar îi să vă chem astfel! Nu! Nici 
odată nu voiu manji acest frumos şi 
vitejesc nume, dându-vi-l vouă, cari sunteți 
nişte cirezi de netrebnici, o gloată de 
adunături, cărora trebuie să vă zic mai 
bine dobitoci, fricosi, leneşi si tot ce pot 
găsi ca vorbă mai proastă. Vicleniile şi 
vânzările voastre mă silesc să vă părăsesc. 
Toată legătura, care a fost între voi si 
mine, acum s'a deslegat; mi-e chiar ruşine, 
că am fost căpetenia voastră şi că am 
primit jurământul vostru înaintea lui Dum- 
nezeu şi înaintea patriei noastre. Mafi 

zi 

vandut tocmai atunci, cand doream sa 
înving sau să mor cu voi dimpreună. 
Treceti la Turci, mişeilor, toți sunteţi de 
teapa lor; lingeti-le mânile, pe care se văd 
încă petele din sângele sfânt al patri- 
arhului si al episcopilor sai. Porniti de va 
cumpăraţi slugăria, dând ca preţ viața 
voastră, cinstea femeilor si a copiilor 
voştri.« Şi încheiă înfierând o mulțime de 
nume cu pecetea trădării. 

Fugind si elin Ardeal, înfundă puscaria 
din cetatea Muncaciu a Maramureşului. 
leșit de acolo întrun târziu, pieri ca vai 
de el. | 

Tot aşa se prăpădi şi celalalt vrăjmaş 
al lui Tudor bimbaşa Sava, ucis de Turcii 
cari l-au amăgit în curtea Bucureştilor 
(7 August). | 

Sa împlinit cuvântul -Scripturei: »pe 
cei răi cu rău îi va pierde, şi via o va 
dă altor lucrători, carii vor dă lui rodurile 
la vremea lor.« (Evanghelistul Mateiu, 
cap 21, vers 41). | 

Domnul Tudor na pierit ca un rau. 
El a adus rod la vremea sa. In anul 
morții sale a încetat domnia fanariotă. 
Mai mult în ţările române nau stăpânit 

Greci din Fanar, ci domni pamanteni. 
La 38 de ani dupa aceea (1859) cele 
două ţări surori aveau sa se unească 
pentru totdeauna, alegându-şi un Singur 
Domn în persoana lui Cuza Vodă, iar la 
97 de ani dela moartea lui (1918) toate 
țările române aveau să alcătuească o 
singură tara românească, mare şi puter- 
nică. Sa împlinit ceeace el a proorocit 
cu aproape 100 de ani înainte: toți câți 
au fost »parti ale unui neame sau unit, 
precum a dorit şi el. 

Dar visul lui Tudor încă nu sa izbândit 
deplin. El dăinueşte mai departe în sufle- 
tele noastre ca un dor neastâmpărat şi 
un stăruitor îndemn spre mai bine, spre 
mai multă cinste şi dreptate, spre un traiu 
mai omenesc în toate țările române. 

In urmare, dacă e să-l sarbatorim, după 
cuviinţă, acum la împlinirea sutei de ani 
dela moartea lui, îndemnul acesta să-l 
primim cu toții. 

De aceea am închinat şi noi aceste 
nepretentioase rânduri de pomenire luptă- 
torilor pentru cinste şi dreptate, cum a 
fost Domnul Tudor din Vladimiri. 

POEZII SI CANTECE 
despre Domnul Tudor. 


Oltenii lui Tudor. 


i de George Coşbuc. 


Vine-un chiot dinspre munte, 
Vine freamăt din păduri — 
Tudor, Domnul vine'n frunte, 
Cu mulţimea de panduri! 
lar din Jiu, din apa sfântă, 
Ese cântec vitejesc, 

Si cu glas de surle canta 
Tot poporul românesc. 


Las să-i sune surlen tară, 
Să-şi adune — Olteni destui, 
Tara s'o vedem noi iară 
Veselă pe urma lui — 
Mândra patrie română 

Nu sub brat de oameni slabi, 
Ci voinică şi stăpână, 

Cum a fost sub Basarabi. 


Sboară corbi pe sus, băete, 
Cârduri. negre se'nvârtesc, 

Si se sbat de-atata sete 

Si de foame se. isbesc: 

N'au saştepte — Oltenii rugă, 
Să le dea de hrana’n vai — 
Oh, ciocoiu, te-ajung în fugă 
Toţi răsbunătorii tal! 


Cine vrea părtaş să fie 
Dreptului pe-acest pământ 
După Tudorin să vie! 

Căi trimis de. Domnul Sfânt, 
Să ne scape-acum odată 

De ciocoi, căci Dumnezeu 
Insuş s'a pornit să-i bată, 
Cum ne bat şi ei mereu. 


Ridicaţi, Români, Dreptăţii 
Steag cu Siântul George-acum! 
Sfintei Legi şi Libertăţii 
Faceti-1 odată drum! 

Cine nu-i cu voi, să ştie 

Că isbit va fi de voi, 

De cei straşnici în mânie 

Si din leagăn de eroi. 

Domnul Tudor să trăiască! 
Sus cu toții, pui de let, 

= Pentru Tara Românească, 
Pentru drepturile ei! 
A ’mbracat cămaşa morții 
Domnul Tudor, ca Hristos, 
Dar schimba-va pasul sorții, 
Va tranti tiranii jos! 


Lui Tudor Vladimirescu 


de St. O. Iosif, 


Erou al unor vremi de slavă, 

Ce mici suntem, ceemare>esti! 

Cu-a tale fapte vitejesti, 

Din suflete ne risipesti, 

A scepticismului otravă. 
A tresaltat mâhnita tara, 
De dorul drepturilor sfinte. 
Ai zis pandurilor: »Nainte le 
Şi Oltul şi-a adus aminte 
De barbatia seculară. 


Ca trăsnet ai căzut, viteze, -- 
Şi-au tremurat fanarioftil. 

Frau sublimi, atunci, ilotii, 
Sburând voioşi, sburând cu toţii 
La moarte, darji, să te urmeze. 


Despica vulturul vazduhul, 


Si tot mai sus ar vrea sa sboare. 


De-acolo sus de lângă soare 


Un glonte ajunge să-l doboare... 
Se sbate’n farna jos, şi moare. 


Şi tu te-ai înălțat martire, 
O Tudor! tot atât de sus 
Şi tot ca el ai fost răpus... 
_ Dar durerosul tău apus 
A fost semnal de mântuire. 


Domnul. Tudor 


Cântec national de I. Niculescu 
Muzica de G. Bratianu 


Cine trece Oltul mare? 

Ce viteaz răsbunător 

Umple astăzi de teroare, 
Sbirii bietului popor? 

Este Tudor, e oşteanul 
Ce'nspăimântă pe păgân; 

E Voinicul, e Olteanul. 

Este Tudor Domn Român 
Să-l urmăm. Români cu toţi, | 
Să scăpăm tara de hoți. | 

Acest cântec pe note muzicale se găseşte în Biblioteca 
«Lira Română» No. 22 «Cartea Românească» B-dul 


Cine trece strâns în fiare 
Ocolit de vânzători, 
Cine pieren închisoare 
La ai tarei apăsători, 
Este Tudor, e oşteanul etc. — 
Săi Române, săi nu sta, | |. 
a : bis 
Săi pe Tudor a scăpa | 
: | 
Cine zace în uitare 
In iubitul său pământ, 
Fără cruce, far’o floare, 
Fără lacrimi pe mormânt? 
Este Tudor, e oşteanul etc. 
Plângi, popor nenorocit, C 
Pact ae bis 
Plangi, căci Tudor a pierit f 


Academiei 3. 


Visul lui Tudor Vladimirescu 


din Colecţia Vasile Alecsandri 


— „Tudor, Tudor, Tudorel, 
Dragul mamei voinicel! 


= De când mama ţi-ai lăsat 


Şi Olteni ţi-ai adunat 
Pe ciocoi să-i prinzi în ghiară 
Şi s’alungi Grecii din tara, 


Mult la fata te-ai schimbat 
Si mi te-ai întunecat! 
Spune, maică, ce te doare, 
Că m'oiu face vrăjitoare, 
De alean să te descant, 
Să calci vesel pe pământ. 
— Alei maică! alei dragă! 
Curând visul mi-l desleagă, 
Că ştii, maică? am visat 
Buzduganu-mi faramat! 
Sabia-mi cea bună, nouă 
Am visat-o ruptăn două! 
Pusca mea cea ghintuită, 
Am visat-o ruginita ! 
Maica! pistoalele mele 
Le-am visat farde otele. . 
Apoi încă-am mai văzut 
Sarpe galbin prefăcut, 

“Ce purtà coarne de tap. 
Şi creastă rosie ’n cap. 

El aveă ochiu vânzător, 
Aveă graiu linguşitor 

Si mă tot rugă mereu 

Să mă duc la cuibul său. 
— Ba, ferească Dumnezeu 
Să nu te duci, fătul meu, 
Cacel şarpe veninos 

E vrun duşman ticălos, 

Vre un hot volintiraş 

Si la inimă vrăşmaş. 

— Maică, maiculita mea, 
Cum să scap de cursa rea? 
Căci un glas prevestitor 

Imi tot spune cam să mor. 
— Dai să mori, dragutul meu, 
Facă ce-a vrea Dumnezeu! 
Dar să ştii tu de la mine 
Că un Român voinic ca tine 
Pan’ce cade, pân'ce moare, 
Calcă şerpii în picioare, | 
Căci de-un searpe 'nveninat 
I se iartă un păcat! 


Cunoscut este, că visul prevestitor al viteazu- 
lui Tudor Vladimirescu sa împlinit! Fiind mişe- 
leste tras în lagărul lui Ipsilanti, seful voluntarilor 
greci, Tudor a fost şi mai mişeleşte ucis de 
dânşii. Nu mai este dar îndoială că cântecul 
poporal arată pe Ipsilanti însuşi prin şearpele 
cu ochiul vânzător, cu graiul lingusitor şi cu 
creastă roşie în cap. 

Mehedinteanul. 
(Doină). 


Colecţia Vasile Alecsandri. 


Frunză verde măghiran, 
Voinicel mehedintean, 
Sunt născut pe frunzi de fag 
Ca să fiu la lume drag 
Si-s scăldat de mic în Olt, 
Să mă fac viteaz de tot, 
Ca să am zile cu noroc. 
După ce am mai crescut, 
Din ochi maica -m'a. pierdut, 
Cam fugit dela părinţi, 
Tot în munţi la Mehedinți, 
Apoi m'am lăsat în vale 
Cu. trei rânduri de pistoale 
S’am ajuns un voinicel 

Cu inima de oţel. 

Aoleo! ce foc de dor! 
Veni-va badea Tudor 

Sa mai strângă din păduri 
Cete mândre de panduri 
Ca s'alunge dela noi 

Şi pe greci şi pe ciocoi. 
Frunză verde păducel, 
Cine-Q merge după el? 

Un soiman Mehedintel, 
Care stie sa chiteasca, 
Rândunica s'o lovească, 
Si mai ştie de călare ` 

Să se lupte în fuga mare, 
Si mai ştie să înnoate, 
Vâslind Dunărea din coate. 
Aoleo! mă arde îocul, 

Ca să-mi cerc şi eu norocul; 
Aoleo! de rău de bine 
Tipa sufletul în mine! 


NB. — In Muntenia mica, peste Olt, multi cred ca 
Tudor Vladimirescu, Seful pandurimei dela 1821 n'a murit 
şi îl aşteaptă să se întoarcă în munţi ca să mai organi- 
seze o nouă goană, de greci. şi de ciocoi vânduți la 


străini. 


Cântecul pandurilor dela 1821. 


Colecţia Gh. Dem. Teodorescu. 


(Citat de loan Eliade Rădulescu în Echilibrul între antitese). 


Toate plugurile umblă, 
Numai pluguletul meu , 
La ’ntelenit Dumnezeu. 
Dar o da si Dumnezeu 
De-o umbla si plugul meu: 
Să trag brazda dracului 
La uşea spurcatului, 

O brazduta dale sfinte, 
Să tie ciocoiul minte; 
Să-ţi arunc un semănat, 
Cu sângele meu udat, . 

Ploaie, mare, dapă vie, 

Ce sămânța ţi-o învie. 

Să mi-fi dau un semănat, 
Cum de mult nu sa mai dat, 
Semănat de potecaşi, 

Să răsară Românaşi; 
Semincioară daia, nene, 

Tot cu ochi şi cu sprincene, 
Samanta de plumb, de fier, 
„Ce mi-fi creşte pan’ la cer. 


Mi-am vândut si cămăşoara, 
Şi-mi cumpărai săbioara! 


Pluguletul meu nebun, 
Cum te prefăcuşi în tun! 
Vezi, aşa mai poţi ara, 
Şi mă scap de angară! 


Nu mai plânge Mariuta, 
Vezi dion şi de căsuţă, 

Şi de bietele copile, 

Cam ajuns în rele zile. 

Să nu plangeti moartea ‘mea, 
Că-i pe ţară piază rea. 

Uite, mergem să aram, 
Telina să despicăm, 

Că avem să semănărm. 

Vo: aveţi să mă urmați 
Sinsutit să secerati. 

Nu plangeti, nu vă ‘ntristati: 
Domnul Tudor e cu noi, 
Dumnezeu fie cu voi! 

Cântec haiducesc. 


Sub poală de codru verde 
Mititel foc mi se vede, 

Mititel si potolit 

Tot de voinici ocolit. 

Nu ştiu, zece-ori cincisprezece, 
Că mi se frige-un berbece, 

Un berbece, berbecel, 

Sugator si mititel. 


Sub umbră de păducel 


 Voinicii mânâncă miel = 


Şi beau vin din burduşe 


UNIV 


Cântând si grăind astfel: o 

+ Codrule, Codre 'nfrunztr > —y 

Codre frumos inverzi, CD 5 "5 

Tine-ma ’n tine ferit pe} 7 TTY 

Cu frunză acoperit. jo n CD 

Codrule-i aveă păcat, 4 € 
Lp 


De ma: dă acum legat, =d 
Că nimic nu ţi-am stricati 
Nu mă ştiu de vinovat; OC) 
Ca’n tine de când întrai, 
Numai o cracă făiai, 
Armele de-mi atârnai, 

Si la umbra-ti m’asezai. 
Le-as fi pus, poate, şi jos, 
Dar pământu-i umedos 

Si fierul e ruginos, 

Isi perde lustrul frumos. 


Bucura Dumbravă, Pandurul. Bucuresti 1912 pag. 168/169- 


Tipogratia George Haiser, Sibiiu, Strada Faurului 21. 


Cenzurat: Cenzura Stbiiu 

„Emil Viciu. Pedagogul. şi opera sa. 


Sibiiu 1913 (epuisat). 
, De vorbă cu fetiţele în » Anuarul Şcoalei 


. Dovezi nouă pentru adevăruri vechi în 


De acelaş autor: 


Retipărire din revista »Transilvaniac. 


civile de fete din Beiuş pe anul şcolar 
1913—1914e. 


Biblioteca Semănătorul, Arad Nr. 17. 


4. Poveşti. cu falc in »Cartile Poporuluic 
Nr. 14 Arad. | 
. Poveşti fără talc in »Cartile Poporuluis . 


Nr. 18 Arad. 


Calendarul nostru pe 1918, Arad. 
. Calendarul nostru pe 1919, Arad, aman- 


două aceste calendare întocmite im- 
preună cu d-l Tr. A. Pinteru. 


„ Satul: meu, un sat din Ardeal. Nr. 92 


din Biblioteca poporală a Asociafiunei. 


„ Din problemele Asociafiunei. Retiparire 


din revista »Transilvania«, 1920 

Sub tipar: o 
»Prin România< (Descrierea întregului 
pământ locuit de Români). 

Cea mai veche revistă românească din 
UC e 
Apare lunar sub îngrijirea d-lor 


Andreiu Barseanu si loan Georgescu 


cu sprijinul celor mai de scamă scriitori români 
de pretutindeni. Publică: poezii, novele, schițe, 
romane, teatru, istorie, ştiinţă pe înțelesul tuturor, 
z studii, dări de seamă, notițe, cronicii ş, a. :: 











Costul abonamentului anual: 


pentru. membrii „Asociaţiunei“ -, . ~~ , 50 Lei 
pentru nemembrii . . . . . . . . . T0 Lei 
[e] 


Cea mai răspândită publicatiune poporală 


: by 
„BIBLIOTECA POPORALA 
st A ASOCIAŢIUNEI” =: 
apare lunar si e ingrijită de secretarul literar al 


Asociatiunei, cu sprijinul celor mai buni scriitori 
—— e pem Popol. e a 





Costul abonamentului anual: 
pentru membrii „Asociațiunei“ . . . . 25 Lei 
pentru nemembrii . . . . . . . . . 35 Lei 





TRANSILVANIA“ : 





usasa EBNENENSESDEASOSDADE TREE EOS eee nn eee eee eee eee suna...” 


